Usvojena Lista lijekova u bolničkoj zdravstvenoj zaštiti\nVlada BPK Goražde održala 33.redovnu sjednicu\nNa današnjoj 33.redovnoj sjednici Vlada Bosansko-podrinjskog kantona Goražde donijela je Odluku o utvrđivanju Liste lijekova u bolničkoj zdravstvenoj zaštiti Bosansko-podrinjskog kantona Goražde sa zaštićenim nazivima lijekova. Stupanjem na snagu ove odluke, nakon njenog objavljivanja u Službenim novinama BPK Goražde, pacijenti koji se liječe u Kantonalnoj bolnici Goražde po prvi put imaće besplatne lijekove. Za realizaciju ove odluke, prema riječima resornog ministra biće potrebno obezbijediti oko 280.000 KM.\nRadi usaglašavanja sa novom Listom Federacije BiH, Vlada je danas usvojila i Odluku o izmjeni i dopuni Odluke o Listi esencijalnih lijekova neophodnih za osiguranje zdravstvene zaštite u okviru standarda obaveznog zdravstvenog osiguranja u Bosansko-podrinjskom kantonu Goražde, broj: 03-37-270/14 kao i izmjene i dopune Odluke o A i B Listi sa zaštićenim nazivima lijekova, prema kojoj se na A listu dodaje 9 novih vrsta lijekova.\nVlada je na prijedlog Ministarstva za unutrašnje poslove BPK usvojila Nacrt Zakona o javnom okupljanju, koji je upućen u skupštinsku proceduru.\nRazmatran i utvrđen je Izvještaj o radu Vlade BPK-a Goražde za 2014.godinu koji je takođe upućen Skupštini na usvajanje.\nVlada je razmatrala i u skupštinsku proceduru uputila i izvještaje o radu kantonalnih uprava, direkcija i službi za 2014.godinu. Zaključeno je da će Vlada u narednom periodu izvršiti analizu ovih izvještaja, te raditi na otklanjaju uočenih nedostataka.\nTakođe, s ciljem reforme javne uprave, iskazana je potreba za sačinjavanjem detaljne analize o mogućoj racionalizaciji i uređenju organa uprave u Bosansko-podrinjskom kantonu Goražde.\nVlada je na današnjoj sjednici dala saglasnost na Program utroška sredstava sa ekonomskog koda Transferi nižim nivoima vlasti u iznosu od 600.000 KM. Programom, sa po 200.000 KM, sufinansiraće se projekti tri lokalne zajednice u oblasti poboljšanja putne infrastrukture, vodovoda i kanalizacije, kao i sufinansiranje projekata iz oblasti izrade projektne dokumentacije, projekti u oblasti zaštite okoliša, pomoći povratnicima kao i ostali projekti za koje postoji zajednički interes.\nVlada je dala saglasnost i na nacrt Sporazuma o podjeli troškova između Vlade BPK i Razvojnog programa Ujedinjenih nacija UNDP koji se odnosi na implementaciju projekta „Zeleni ekonomski razvoj“-aktivnost „Institucionalizacija energetskog menadžmenta“. Učešće Vlade BPK u ovom projektu je 45.000 KM, a kako je danas zaključeno, u ovoj godini Vlada će izdvojiti prvu tranšu sredstava od 15.000 KM. Vlada je zadužila Ministarstvo urbanizma da formira radnu grupu koja će raditi na pripremi Kantonalne platforme za energetsku efikasnost u Federaciji BiH.\nRazmatrana je i Informacija Ministarstva za privredu u vezi prodaje mljekare „Milgor“ Goražde, te je Vlada od Udruženja farmera zatražila da joj hitno dostavi informaciju o ovom pitanju, o kojem za sada postoje samo usmeni navodi.\nVlada je usvojila Izvještaj Ministarstva za privredu o namjenskom utrošku sredstava po „Programu novčanih podsticaja u poljoprivredi za 2014.godinu“, za sufinansiranje izgradnje i rekonstrukcije štalskih objekata za sitnu stoku, kao i Izvještaj Regionalnog odbora za povratak u Jugoistočnu Bosnu.\nVlada je donijela odluke o visini potrebnih prihoda za zadovoljenje stambenih potreba i o pokretanju izbora najpovoljnijeg ponuđača za izvođenje dislocirane nastave u Goraždu Mašinskog fakulteta, te dala saglasnost JU OŠ „Fahrudin Fahro Baščelija“ Goražde za pokretanje procedure na realizaciji Projekta „Opremanje kabineta historije“.\nMinistarstvo za urbanizam, prostorno uređenje i zaštitu okoline dobilo je saglasnost Vlade za pokretanje postupka izbora najpovoljnijeg ponuđača za izradu Plana posebnih dijelova (uknjižba etažnog vlasništva) i izradu Certifikata o energetskim svojstvima stambeno-poslovnog objekta „Lamela H2“- zgrada za mlade u Goraždu.\nUsvojena je Odluka o isplati novčanih sredstava za podsticaj poljoprivrednoj proizvodnji za 2015.godinu – „Održavanje sajmova na području Bosansko-podrinjskog kantona Goražde u iznosu od 20.000 KM.\nVlada je takođe usvojila Odluku o isplati studentskih kredita studentima s područja Bosansko-podrinjskog kantona Goražde za studijsku 2014/2015.godinu za mjesec mart 2015.godine.\nOdobrena su sredstva Udruženju Veterana policije regije Goražde „1991-1995“ za 2015.godinu u iznosu od 2.000 KM, te data saglasnost Organizaciji porodica šehida i poginulih boraca za Projekat obilaska i pomoći teško oboljelim članovima porodica šehida i palih boraca u vrijednosti od 4.000 KM.\nNakon donošenja odluka o sufinansiranju projekata „Proširenje obima, kvaliteta i vrste laboratorijskih usluga“ u domovima zdravlja Goražde, Foča i Pale u Federaciji BiH, Vlada je odobrila i isplatu prve tranše sredstava za njihovu realizaciju, Domu zdravlja Goražde 7.500 KM, a domovima zdravlja u Ustikolini i Prači po 2.500 KM.\nVlada je takođe donijela Odluku o nagradi za sportske rezultate Adiju Alikadiću, goraždanskom zlatnom košarkašu i njegovom Košarkaškom klubu „Radnički“.\nOdobrena su i sredstva Sindikatu penzionera Bosansko-podrinjskog kantona Goražde.\nVlada je donijela rješenja o razrješenju i imenovanju privremenog Upravnog odbora JU „Dom za stara i iznemogla lica“ Goražde, kao i Rješenje o razrješenju predsjednika Upravnog odbora JZU Kantonalna bolnica Goražde, a Ministarastvo za socijalnu politiku, zdravstvo, raseljena lica i izbjeglice zadužila da raspiše javni oglas za njihovu popunu.\nDo kraja sjednice, Vlada je razmatrala zaključake komisija i radnih tijela za 6. redovnu sjednicu Skupštine Bosansko-podrinjskog kantona Goražde, kao i Sporazum o provođenju postupka zajedničke javne nabavke.


Osmani: Srbija je uzrokovala raspad Jugoslavije i počinila genocid – Mreza\nKao kolonizirajuća zemlja, sa destabilizacijskom politikom, poricanjem genocida počinjenog nad nevinim civilima i postupcima koji se svakodnevno suprotstavljaju naporima za mir i stabilnost u našem regionu, Srbija dokazuje da je protiv vrijednosti na kojima je izgrađen NAM – kazala je Osmani.\nStoga pozivam sve države koje ne priznaju Kosovo da se vode ovom interpretacijom Međunarodnog suda, a ne propagandom Srbije, koja ima korjene u Miloševićevom mentalitetu. Kako bi doprinijeli dobrim susjedskim odnosima dviju zemalja, Srbija mora odustati od napora da potkopava međunarodni položaj Kosova kroz lobiranje protiv kosovskog članstva u međunarodnim organizacijama i kampanjom protiv priznanja nezavisnosti Kosova. Republika Kosovo cijeni potporu koju nam neke zemlje NAM-a pružaju na putu ka slobodi i nezavisnosti. U tom kontekstu, nadam se da će zemlje koji učestvuju na konferenciji NAM u Beogradu jasno odbaciti napore Srbije da zloupotrijebi konferenciju o praćenju njenih destabilizacije političkih agendi protiv Republike Kosovo i protiv drugih zemalja u regionu – zaključila je Osmani.


SKUPŠTINA CG: 18. aprila 2016. godine sednice Odbora za ekonomiju, finansije i budžet, Odbora za antikorupciju - Kontrolno saslušanje ministra održivog razvoja i turizma i v.d. sekretara Sekretarijata za razvojne projekte, razmatranje inicijative za održavanjem konsultativnog saslušanja direktora Agencije za sprječavanje korupcije\n138. śednica Odbora za ekonomiju, finansije i budžet održaće se 18. aprila 2016. godine, sa početkom u 9 časova, u Plavoj sali.\nKontrolno saslušanje ministra održivog razvoja i turizma, Branimira Gvozdenovića i v.d. sekretara Sekretarijata za razvojne projekte, Biserke Dragićević, kako bi se utvrdile činjenice i okolnosti u vezi sa validnošću izdate garancije, shodno Aneksu ugovora, za završetak radova na hotelu "As" u Perazića Dolu.\n42. śednica Odbora za antikorupciju održaće se 18. aprila 2016. godine, sa početkom u 13 časova, u Crvenom salonu.\n1. Razmatranje inicijative poslanika Obrada Miša Stanišića za održavanjem konsultativnog saslušanja direktora Agencije za sprječavanje korupcije, na temu:"Izvršavanje zakonskih nadležnosti Agencije za sprječavanje korupcije".\nIzvor: Press služba Skupštine Crne Gore, 17.04.2016.


10 najboljih hotela u Rotenburg u 2019: TripAdvisor\nNajbolji hoteli - Rotenburg, Nemačka\nHoteli - Rotenburg\n90 objekata u Rotenburg\nBr. 1 u pogledu odnosa cena/kvalitet od 90 smeštajnih objekata u Rotenburg\nCena koju ste pronašli je za 22% niža od prosečne cene ovog hotela od 182 US$ za noćenje.\nBr. 2 u pogledu odnosa cena/kvalitet od 90 smeštajnih objekata u Rotenburg\nBr. 3 u pogledu odnosa cena/kvalitet od 90 smeštajnih objekata u Rotenburg\nBr. 4 u pogledu odnosa cena/kvalitet od 90 smeštajnih objekata u Rotenburg\nBr. 5 u pogledu odnosa cena/kvalitet od 90 smeštajnih objekata u Rotenburg\nBr. 6 u pogledu odnosa cena/kvalitet od 90 smeštajnih objekata u Rotenburg\nBr. 7 u pogledu odnosa cena/kvalitet od 90 smeštajnih objekata u Rotenburg\nBr. 8 u pogledu odnosa cena/kvalitet od 90 smeštajnih objekata u Rotenburg\nBr. 9 u pogledu odnosa cena/kvalitet od 90 smeštajnih objekata u Rotenburg\nBr. 10 u pogledu odnosa cena/kvalitet od 90 smeštajnih objekata u Rotenburg\nBr. 11 u pogledu odnosa cena/kvalitet od 90 smeštajnih objekata u Rotenburg\nBr. 12 u pogledu odnosa cena/kvalitet od 90 smeštajnih objekata u Rotenburg\nBr. 13 u pogledu odnosa cena/kvalitet od 90 smeštajnih objekata u Rotenburg\nBr. 14 u pogledu odnosa cena/kvalitet od 90 smeštajnih objekata u Rotenburg\nBr. 15 u pogledu odnosa cena/kvalitet od 90 smeštajnih objekata u Rotenburg\nCena koju ste pronašli je za 16% niža od prosečne cene ovog hotela od 130 US$ za noćenje.\nBr. 16 u pogledu odnosa cena/kvalitet od 90 smeštajnih objekata u Rotenburg\nBr. 17 u pogledu odnosa cena/kvalitet od 90 smeštajnih objekata u Rotenburg\nBr. 18 u pogledu odnosa cena/kvalitet od 90 smeštajnih objekata u Rotenburg\nBr. 19 u pogledu odnosa cena/kvalitet od 90 smeštajnih objekata u Rotenburg\nBr. 20 u pogledu odnosa cena/kvalitet od 90 smeštajnih objekata u Rotenburg


VojvodinaCafe - Za jubilarni EXIT 2020 tražiće se karta više\nVest objavljena: 06.06.2020 19:14\nOve godine na Petrovaradinskoj tvrđavi će pretežno biti domaća publika, kao i posetioci iz zemalja okruženja, koji su od restarta prodaje ulaznica nadmašili po brojnosti sve pređašnje godine. Trenutno je u prodaji poslednjih 25% novog, smanjenog kapaciteta festivala, a ulaznice za sva četiri dana prodaju se po ceni od od 6.490 dinara putem zvanične stranice exitfest.org, kao i putem prodajne mreže Gigs Tix.\nObjava prvih izvođača očekuje se već iduće sedmice, kada će biti poznat i format ovogodišnjeg festivala. U ovom trenutku poznato je da će biti aktivno najmanje 20 bina i zona koje će biti raspoređene širom tvrđave, među kojima će biti većina omiljenih bina festivala uključujući dve glavne, grandiozni Main Stage i čuvenu Dance Arenu.\nKao što je i prethodno najavljeno, festival će se u skladu sa zvaničnim merama realizovati u saradnji sa zdravstvenim timom Vlade Srbije, kako bi svi posetioci, izvođači, kao i članovi tima koji učestvuju u organizaciji bili maksimalno zaštićeni. U slučaju potrebe, posetioci van Srbije će pre ulaska na festival proći kroz obavezan PCR test.\nSvi festivalski fanovi koji su nabavili svoju ulaznicu u periodu pre obustavljanja prodaje, imaće priliku da se odluče da li žele da iskoriste svoju ulaznicu za avgustovsko izdanje festivala, zamene za festival sledeće godine ili refundiraju svoju ulaznicu u skladu sa uslovima koje Vlada Srbije propiše za sve događaje odložene zbog pandemije, a o čemu će biti blagovremeno obavešteni.


Policija u Hong Kongu ispalila je suzavac, koristila pendreke i pretila hapšenjem demonstrantima koji su se suprotstavili upozorenjima da ne protestuju u kraju u kojem je prošle nedelje grupa ljudi na železničkoj stanici napala demonstrante.\nPolicija je upotrebila silu nakon što su neki demonstranti, koji nisu dobili dozvolu za protest, odbili da se raziđu, prenosi AP.\nHong Kong protests: Tear gas fired in Yuen Long\nPripadnici snaga bezbednosti upali su u stanicu Juen Long, gde se nekoliko stotina demonstranata sklonilo od suzavca nakon zabrane protesta u tom području ranije tog dana.\nKako AP javlja, neki policajci su udarali demonstrante pendrecima, dok su drugi navodno pozivali kolege da se povuku.\nJedan od organizatora mitinga rekao je da je u protestnom maršu, koji je bio usmeren protiv policije, ali i grupe ljudi koja je prošle nedelje napala demonstrante, učestvovalo 288.000 ljudi.\nVećina ih je napustila to područje do trenutka kad je policija ušla u stanicu.


Oko 40 migranata stiglo na Maltu posle dogovora s Nemačkom | Novosti.RS\nOko 40 migranata stiglo na Maltu posle dogovora s Nemačkom\nnedelja, 04. 08. 2019. u 17:59\nGrupa od 40 migranata koje je spasio nemački humanitarni brod došla je danas na Maltu i o njima će se brinuti druge države članice Evropske unije\nGrupa od 40 migranata koje je spasio nemački humanitarni brod došla je danas na Maltu i o njima će se brinuti druge države članice Evropske unije, posle dogovora koji je postigla Nemačka.\nBrod nevladine organizacije "Si aj" Alen Kurdi spasio je 40 ljudi u sredu sa malog čamca kod libijske obale, preneo je Rojters.\nBrod je potom otplovio na jug Italije jer je Lampeduza bila najbliža i najbezbednija luka.\nMeđutim, italijanski ministar unutrašnjih poslova Mateo Salvini je izjavio da je brodu zabranjeno da uđe u italijanske vode.\nKasno sinoć premijer Malte Džozef Muskat izjavio je da je postignut sporazum sa Evropskom komisijom na zahtev Nemačke.\n"Malta će dozvoliti da se 40 migranata na nemačkom brodu Alen Kurdi prebace na posed oružanih snaga Malte i uđu u luku", napisao je Muskat na svom Tviter nalogu i dodao: " Nijedan migrant neće ostati na Malti. "


Dan online - Ekonomija: Naplata neefikasna, zakon kasni godinama - 2020-10-27\nEkonomija IZ DRŽAVNE REVIZORSKE INSTITUCIJE UPOZORILI NA LOŠE STANJE U OBLASTI IGARA NA SREĆUÂ\nRadulović Naplata neefikasna, zakon kasni godinama DRI je identifikovala probleme u oblasti priređivanja igara na sreću i nakon sprovedenog postupka revizije ocijenila da sistem inspekcijskog nadzora u oblasti priređivanja igara na sreću nije u dovoljnoj mjeri efikasan, rekao je Radulović i dodao da sistemski zakon kasni godinama\nČlan Senata Državne revizorske instituicije (DRI) Branislav Radulović kazao je da je sistem nadzora u oblasti igara na sreću u Crnoj Gori neefikasan i da nužno potrebne izmjene Zakona o igrama na sreću kasne godinama. „Dan” je juče objavio intervju sa bivšim direktorom Uprave za igre na sreću Ilijom Vukčevićem, koji je kazao da je važeći zakon zastareo i sadrži rješenja koja ne odgovaraju postignutom stepenu razvoja sistema igara na sreću koji na globalnom nivou predstavlja jednu od najkompleksnijih i najsofisticiranijih ekonomskih sfera. Radulović je istakao da je DRI identifikovala probleme u tom sektoru, da je prošle godine uradila izvještaj, te da subjekti revizije nisu realizovali četiri od deset preporuka.\nâ˘Kada se DRI bavila revizijom efikasnosti inspekcijskog nadzora u oblasti priređivanja igara na sreću?\n– Državna revizorska insitucija (DRI) identifikovala je probleme u oblasti priređivanja igara na sreću i u 2019. godini sprovela i objavila reviziju efikasnost inspekcijskog nadzora u oblasti priređivanja igara na sreću. DRI je, nakon sprovedenog postupka revizije, ocijenila da sistem inspekcijskog nadzora u oblasti priređivanja igara na sreću nije u dovoljnoj mjeri efikasan.\nâ˘Šta je najvažniji nalaz te revizije?\n– Vrhovna državna revizija je ustanovila da Uprava za inspekcijske poslove nije stvorila neophodne pretpostavke za efikasno sprovođenje inspekcijskog nadzora u oblasti igara na sreću i to u dijelu – nepostojanja dovoljno efikasnog sistema planiranja inspekcijskih kontrola zasnovanog na sistemu analize rizika i pisanim procedurama kojima se utvrđuje način i postupak predlaganja, usvajanja i donošenja planova kontrola. Takođe, nepostojanja efikasnog vršenja kontrole naročito u dijelu većeg obuhvata kontrole obračuna koncesione naknade od igara na sreću, naplate budžetskih prihoda od igara na sreću, nadzora finansijskog poslovanja u ovoj oblasti i posebno kontrole informacionih sistema, kontrole naplate potraživanja iz depozita, pokretanje inicijative za oduzimanje ugovora o koncesiji u uslovima predviđenim zakonom. DRI je kao poseban problem identifikovala da Uprava za igre na sreću nije preduzimala sve neophodne mjere i aktivnosti kako bi obezbijedila pravovremenu i potpunu funkcionalnost sistema onlajn nadzora nad priređivačima igara na sreću i pouzdanu osnovu za uparivanje podataka i vršenje analiza. Činjenica da u ovoj oblasti se već duže ne donosi novi zakon koji bi dodatno i bolje uredio pitanje priređivanja igara na sreću predstavlja dodatan problem, posebno u dijelu uređenja adekvatnog i efikasnog informacionog sistema za nadzor priređivača igara na sreću.\nâ˘Koje su najvažnije preporuke revizije i koliko je njih realizovano?\n– U cilju poboljšanja efikasnosti inspekcijskog nadzora DRI je subjektima revizje izdala ukupno 10 preporuka.\nMinistarstvo finansija je djelimično realizovalo izdatu preporuku, dok je Uprava za inspekcijske poslove, do sada, od šest preporuka realizovala samo tri, a Uprava za igre na sreću od dvije jednu preporuku.\nSkupštinu ne interesuje rasprava o igrama na sreću\nRadulović je kazao da je Izvještaj o reviziji efikasnosti inspekcijskog nadzora u oblasti priređivanja igara na sreću u julu 2019. godine dostavljen nadležnom Odboru za ekonomiju, finansije i budžet Skupštine Crne Gore.\n– Do danas Državna revizorska institucija nije dobila poziv da prisustvuje javnom saslušanju koje bi bilo organizovano u Skupštini na ovu temu – rekao je Radulović.


9. Međunarodni plesni festival u Somboru - Orijentalija 2021 - Moja Srbija\nSombor, 1-3. oktobar 2021.\nDeveto izdanje Međunarodnog plesnog festivala u Somboru – Orijentalija 2021. održaće se od 1. do 3. oktobra. Projekat sprovode plesna grupa Inana i udruženje građana ARTiFAKT iz Sombora sa željom da se unapredi plesna kultura i da se na adekvatan način promoviše ovaj oblik scenske umetnosti, kao deo nematerijalnog kulturnog nasleđa i vrsta rekreacije.\nFestival će biti otvoren u petak, 1. oktobra, velikim plesnim koncertom koji će biti održan na sceni za decu i mlade Kulturnog centra Laza Kostić Sombor, sa početkom u 19.30. Festival se, zatim, seli 2. oktobra u Svečanu salu mađarske građanske Kasine, gde tokom dana plesače očekuju radionice koje će držati gostujući instruktori: Vanja Marić Kovačević iz plesnog studija Mafdet iz Banje Luke, Gordana Minčić iz škole orijentalnog plesa Anahata iz Beograda i Slađana Kotrljanović iz plesne škole Azar iz Novog Sada. Od 20 časova publika će moći da uživa u večeri orijentalnog plesa i arapskog folklora, dok je nedelja, 3. oktobar, rezervisana za radionicu izrade plesnih kostima i ručno rađenog nakita, koju će voditi Vanja Mafdet iz Banje Luke.\nUčešće na festivalu potvrdile su brojne plesne grupe i pojedinci iz cele zemlje i zemalja u regionu – Hrvatske, Bosne i Hercegovine, Makedonije, Crne Gore, Mađarske, kao i predstavnici plesnih grupa iz Sombora.\n« Veliki uspeh za Rubin u Kini\nIzložba „Gradovi: izvestan pogled” u Narodnom muzeju »


Brisel: Čović se susreo s Tuskom, Hahnom i Mogherini | Faktor.ba\nBrisel: Čović se susreo s Tuskom, Hahnom i Mogherini\nObjavljeno: 17.07.17 u 20:43 0\nPredsjedavajući Predsjedništva Bosne i Hercegovine Dragan Čović s delegacijom boravi u dvodnevnoj službenoj posjeti Briselu, u okviru kojeg je predviđen susret s visokim dužnosnicima EU i Kraljevine Belgije.\nEvropski put BiH nema alternativu\nPrvi dan posjete susreo se s predsjednikom Evropskog vijeća Donaldom Tuskom, povjerenikom za susjedsku politiku i pregovore o proširenju Johannesom Hahnom, te visokom predstavnicom EU za vanjske poslove i sigurnosnu politiku i potpredsjednicom Evropske komisije Federicom Mogherini.\nU razgovorima koji su vođeni predsjedavajući Čović je detaljno informirao sugovornike o političkoj i ekonomskoj situaciji u BiH, te izrazio zahvalnost za kontinuiranu potporu i razumijevanje koje pokazuju prema BiH u kontekstu njenih evropskih integracija.\nČinjenica da prvi dan predsjedavanja počinje u evropskoj prijestolnici, potvrda je nastojanja da se evropski put ponovno vrati u fokus, te čvrste opredijeljenosti za stabiliziranjem prilika i ubrzanjem vidno usporenih reformskih procesa u zemlji.\nPredstojeće razdoblje predsjedavanja bit će do kraja posvećeno ispunjavanju nužnih obaveza kako bi BiH najkasnije početkom naredne godine ostvarila status kandidata, te s te pozicije otpočela pregovore za pristupanje punopravnom članstvu u EU, saopćeno je iz Predsjedništva BiH.\nU tom kontekstu istaknuta je važnost dinamiziranja provedbe institucionalno-političkih i privrednih reformi, kako bi se osnažio integracijski momentum i kreirale pretpostavke za brže kretanje BiH na njenom evropskom putu.\nSugovornici su se složili da bezuvjetna opredijeljenost za evropsku perspektivu BiH nema alternativu, osobito iz razloga što se u proteklom razdoblju pokazalo da usporavanje evropske dinamike slabi unutarnju koheziju BiH, čime se omogućava jačanje antievropskih tendencija i utjecaja. Stoga je u predstojećem periodu nužno mnogo brže rješavati sva otvorena pitanja.\nČelnici EU su izrazili punu podršku evropskom putu BiH i nastojanjima predsjedavajućeg Predsjedništva Čovića da u saradnji sa svojim kolegama iznova dinamizira evropski put BiH, kao jedini način da se ostvari potrebna stabilnost i omogući ukupni razvoj bh. države i društva, navodi se u saopćenju iz Predsjedništva BiH.\nTagovi: Brisel Čović Hann Mogerini Tusk podrška


Mandić uhapšen u Srbiji, pa pušten - Sputnjik Srbija\nMandić uhapšen u Srbiji, pa pušten\n14:33 02.03.2018 (osveženo 14:56 02.03.2018) Preuzmite kraći link\nJedan od lider Demokratskog fronta Andrija Mandić je sa još nekoliko osoba sinoć ilegalno prešao iz Crne Gore u Srbiju, gde su ga uhapsili srpski policajci.\nSrpska policija je, nakon što je od njega uzela izjavu, protiv Mandića podnela prekršajnu prijavu i privela ga sudiji za prekršaje, javili su podgorički mediji.\nMandić je inače sinoć bio u Pljevljima, gde je prisustvovao promociji knjige „Život i stradanje paroha kosaničkog Božidara Ćosovića“, a zajedno sa njim je navodno bio i Milan Lekić, bivši direktor Vodovoda u Pljevljima, i prema nezvaničnim informacijama oni su privedeni u Prijepolju.\nIz Nove srpske demokratije navode da Mandić nije pokušavao da pobegne već da je imao unapred dogovorene partijske aktivnosti u opštini Pljevlja, u okviru kojih je prisustvovao promociji knjige jednog člana stranke.\n„Nakon toga je, sa najvišim funkcionerima OO NSD Pljevlja krenuo u seriju planiranih kućnih poseta. Kao što je uobičajeno, bio je neustavno i nezakonito praćen od strane policije sa ’bezbedne udaljenosti‘, ali to je činjenica na koju su funkcioneri Demokratskog fronta navikli i zbog koje se preterano ne uzbuđuju“, poručili su iz te stranke.\nIz stranke navode da je „ovo još jedna u moru sitnih podvala režima, kojima se želi opanjkati Demokratski front i njegovi lideri“.\n„Naravno, imaće uspeha koliko i svi dosad. Mandić će biti u CG čim vozilo koje je poslato kao zamena za automobil oštećen u nanosima snega stigne po njega“, zaključili su iz NSD.\nPodsećanja radi, Mandiću je zabranjen izlazak iz Crne Gore zbog suđenja za navodni „državni udar“, odnosno terorizam u pokušaju, koji se trenutno vodi pred Višim sudom u Podgorici.\nMandić, Srbija, hapšenje, region


RTCG - Radio Televizija Crne Gore - Nacionalni javni servis :: Društvo :: Za informatičku opremu i namještaj 7 miliona eura\nŠEHOVIĆ NAJAVIO 15. 04. 2019. 09:30 >> 09:33 0\nMinistarstvo prosvjete naredne školske godine uložiće više od sedam miliona eura u informatičku opremu, namještaj i opremu za osnovne i srednje škole.\nTo je Vijestima kazao ministar prosvjete Damir Šehović.\nOn je istakao da je Ministarstvo dobilo predloge škola u vezi sa inventarom i opremom koja im fali, ali da će komisije tog resora izaći na teren da provjere da li su uprave ustanova dale “potpuno precizne i validne projekcije potreba”\nŠehović je kazao da je to samo jedan u nizu koraka ove Vlade ka kreiranju optimalnog obrazovnog sistema.\n"Ulaganje u opremu od preko sedam miliona eura, kupovina 30 kombi vozila za prevoz učenika vrijednih oko dva miliona eura, izgradnja desetak novih vrtića i škola, a sve to finansirano kako iz budžetskih, tako i iz sredstava obezbijeđenih putem dvije nove kreditne linije od preko 50 miliona eura, to nije nešto što možete fingirati, jer se sve vidi na terenu", rekao je Šehović.\nOn je ocijenio da je to jedan od najvažnijih pokazatelja da je fokus Vlade, i to ne deklarativno nego suštinski, zaista na obrazovanju.\n"To je istovremeno i potvrda naše pune posvećenosti kreiranju sistema koji će ubuduće svoj razvoj dominantno zasnivati na znanju i ljudskom potencijalu, koji u Crnoj Gori nije mali”, poručio je Šehović.


14. februar 2013. Učesnici javnog slušanja Politička i druga prava Srba u regionu\nU Domu Narodne skupštine održano javno slušanje na temu Politička i druga prava Srba u regionu\nU organizaciji Odbora za dijasporu i Srbe u regionu juče je u Domu Narodne skupštine održano slušanje na temu “Politička i druga prava Srba u regionu“.\nJavno slušanje je otvorio predsednik Odbora Aleksandar Čotrić, ističući da je Odbor ostvario kontakte sa svim predstvanicima dijaspore i njihovim udruženjima, sa kojima ima dobru saradnju. Čotrić je dodao da je zabrinjavajući podatak da se broj stanovnika koji se deklarišu kao državljani Srbije smanjuje, posebno usled asimilacije i drugih problema sa kojima se suočavaju Srbi u regionu, i da današnje javno slušanje ima za cilj razmenu ideja koje bi bile od pomoći za ostavrivanje prava našeg naroda u regionu.\nUčesnike je pozdravio i potpredsednik Narodne skupštine Nenad Popović koji je naglasio da u nekim državama nisu zagarantovana ni osnovna prava Srba i da je Srbija obavezna da se stara o zaštiti našeg stanovništva. Takođe je podsetio na problem našeg stanovništva u Hrvatskoj, gde je situacija najteža i u kojoj veliki broj Srba nema pravo na penziju.\nŽarko Obradović, ministar prosvete, nauke i tehnološkog razvoja je rekao da su Srbi u zemljama regina brojčano manji u odnosu na pripadnike manjina u Srbiji. Ono što je ohrabrujuće jeste da u Srbiji imamo nastavu na osam manjinskih jezika u osnovnom obrazovanju, a na pet u srednjem, i da nacionalni saveti pomažu manjinama u ostvarivanju njihovih prava, dodao je Obradović.\nSlavka Drašković, direktorka Kancelarije za saradnju sa dijasporom i Srbima u regionu se obratila učesnicima ističući da van granica Srbije živi 1.916.030 Srba, ali da oko dve stotine hiljada Srba nisu u mogućnosti da se izjasne i potpišu kao Srbi, iz mnogo razloga. Drašković je dodala da je u prethodnom periodu usvojen Zakon o dijaspori i Srbima u regionu, osnovani su Savet za Srbe u regionu i Fond za Srbe u regionu, ali je najveći problem nedovoljno sredstava u budžetu.\nMarko Đurić, savetnik predsednika Republike Srbije je naglasio da odnos prema Srbima u regionu predstavlja odnos prema nama samima. Srbi u regionu su često bili žrtva političkih sukoba, a ovo pitanje treba da bude nacionalno pitanje, dodao je Đurić.\nJuerg Staudenman, zamenik Stalnog predstavnika Programa Ujedinjenih nacija za razvoj (UNDP) je rekao da Srbija može mnogo da čini za svoje sunarodnike i da je bitna i kontrolna funkcija, koja će pokazati da li se poštuju prava manjina.\nPredsednik Republike Srpske Milorad Dodik je pozdravio učesnike i predložio vlastima u Srbiji da sačine "belu knjigu" o stanju prava Srba u regionu, kao i to da Srbija treba da promeni Zakon o državljanstvu i da po automatizmu odobrava državljanstvo, kao što to čine Hrvatska i Mađarska za svoje građane van granica.\nPredstavnici Srba iz dijaspore su izneli probleme sa kojima se svakodnevno suočavaju, kao što je problem nastave na maternjem jeziku, izdavaštva, posebno ističući da u nekim zemljama nemaju status nacionalne manjine.\nNarodni poslanici Miodrag Linta, Marko Atlagić i Neven Cvetićanin su podsetili na problem ostavrivanja penzija u Republici Hrvatskoj, na problem prognanih Srba i onih koji su na neki način oštećeni i istakli da je neophodno da se postigne taj nivo, na kom se nacionalna manjina neće osećati kao pripadnik manjine.\nPredsednik Odbora, Aleksandar Čotrić je pohvalio odaziv pozvanih pojedinaca i organizacija, ističući da je ovo najposećenije javno slušanje, i da će informacija o javnom slušanju biti prosleđena učesnicima skupa, predsedniku Narodne skupštine i svim relevantnim udruženjima i organizacijama.\nOdbor za dijasporu i Srbe u regionu organizovao je javno slušanje u saradnji sa Kancelarijom za saradnju sa dijasporom i Srbima u regionu Vlade Republike Srbije i uz podršku UNDP projekta, koji finansira švajcarska agencija za razvoj i saradnju.


Čiste sobe - Proizvodnja, isporuka i montaža HVAC sistema - Termovent - Specijalisti za HVAC sisteme za čiste sobe, Beograd, Srbija\nPROIZVODNJA, ISPORUKA I MONTAŽA OPREME ZA ČISTE SOBE\nIzvođenje HVAC aplikacija za čiste sobe\nPored projektovanja, Termovent Engineering je specijalizovan i za izvođenje HVAC aplikacija u oblasti tehnike čistih prostora. Kao dodatnu sigurnost budućim investitorima za projekte u Srbiji i Evropskoj uniji dostavljamo plaćeno osiguranje od odgovornosti.\nZa svaki objekat izrađuje se ”Safety Plan i “Risk Assessment“ u skladu sa “General Regulation for Employee Protection at the Workplace” (ARAB), “General Regulation on Electrical Installations” (AREI), kao i propisa utvrđenih na nacionalnom i lokalnom nivou.\nEkipe Termovent Engineeringa upoznate su sa odgovornostima, opštim propisima i smernicama, i pridržavaju se svih mera predostrožnosti i postupaka koji proističu iz ”Safety Plan i “Risk Assessment“ dokumenata. Pored stručnog znanja sve naše ekipe su upoznate sa protokolima ulaska u prostor klase A po GMP-normama, i rada u istim. Obučene su i osposobljene i za rad na visinama.\nPoštovanje rokova, fleksibilnost i inovativna rešenja, rezultiralo je da postanemo strateški partneri najpoznatijih svetskih proizvođača lekova, dok sa multinacionalnom kompanijom Pfizer Manufacturing, imamo potpisan petogodišnji ugovor o ekskluzivnoj tehničko-poslovnoj saradnji.


Bojana Vunturišević x Eyesburn: #kakotomislišnemože još jedan nespojivi hit?! - WANNABE MAGAZINE\nBojana Vunturišević x Eyesburn: #kakotomislišnemože još jedan nespojivi hit?!\n“Muzika ne poznaje granice i treba da spaja ljude, umesto da ih razdvaja i marginalizuje shodno tome koja muzika se smatra društveno prihvatljivom. Tuborg čvrsto veruje da je muzika podjednako lepa i moćna odakle god da dolazi jer, na kraju dana, poenta je da se u životu uvek dobro zabavljamo”, izjavila je Tijana Stanković, Global Brands Coordinator kompanije Carlsberg Srbija, povodom lansiranja još jednog, pretpostavljamo velikog, letnjeg hita.\nNumera kojom su se Bojana i Eyesburn pridružili #kakotomislišnemože izazovu, njihov veliki hit “Fool control”, i cover ove himne koji je Bojana izvela, predstavljaju još jedan značajan korak koji je Tuborg preduzeo u svojoj ozbiljno smeloj kampanji. Vodeća ideja brenda i svih koji su deo kampanje je da muziku ovih, a i mnogih drugih autora, oslobodi, oplemeni i približi je svima.\n“U muzičkom izrazu Eyesburn je veoma različit u odnosu na ono što mene karakteriše ali oni su u velikoj meri uticail na mene kao muzičkog autora. Poziv za učešće u izazovu me je jako obradovao, posebno kada sam shvatila da ću sa momcima raditi na generacijskoj himni “Fool control”. Imala sam potrebu da tekst prevedem na maternji jezik i prilagodim ga sadašnjoj generaciji tako da, sada, ponovo imamo novu himnu jedne nove generacije koja je u fullu, ali i u kontroli”, izjavila je mlada autorka Bojana Vunturišević koja je, u saradnji sa čuvenom grupom, stvorila nezvanični hit ovog leta koji možete poslušati na linku.\nU pripremi je još ekskluzivnih sadržaja, specijalnih Behind the scenes videa, intervjua sa svim ovogodišnjim Tuborg izvođačima, koncerti, aktivacije i još mnogo toga.


Moderni uslovi poslovanja traže fleksibilniju organizaciju rada - CorD\nIako Zakon o radu prepoznaje mogućnost zasnivanja radnog odnosa van prostorija poslodavca, ovaj koncept je u Zakonu nedovoljno razvijen i treba ga prilagoditi modernim fleksibilnim formama rada\nO potrebi modernizacije radnog zakonodavstva i prilagođavanja modernim uslovima poslovanja govori se mnogo proteklih godina. Kompanije sve više prepoznaju potrebu uvođenja fleksibilne organizacije rada, koja će omogućiti brze i jednostavne promene dogovorenih uslova rada u pogledu mesta, vremena i načina na koji zaposleni mogu da obavljaju svoje poslove. Prednosti ovakvog načina rada su brojne, budući da omogućavaju stvaranje uslova u kojima će zaposleni raditi efikasno i pružati najbolji učinak, uz istovremeno uspostavljanje zadovoljavajućeg balansa između zahteva profesionalnog i privatnog života.\nIako Zakon o radu prepoznaje mogućnost zasnivanja radnog odnosa za obavljanje poslova van prostorija poslodavca, kao i mogućnost povremenog rada od kuće, prednosti koje ovakvi oblici rada donose relativizuju se obavezom definisanja mesta rada u Ugovoru o radu ili potrebom zaključivanja Aneksa ugovora o radu radi njegove izmene.\nKoncept rada van prostorija poslodavca nedovoljno je razvijen i u pogledu načina obezbeđivanja mera bezbednosti i zdravlja na radu, odnosno nejasnih mehanizama putem kojih poslodavci mogu da ispune svoje obaveze kod ovakvih oblika rada. Iskustva kompanija pokazuju da zaposleni izražavaju veliku zainteresovanost i pozdravljaju napore poslodavaca da različite, nekonvencionalne oblike rada, poput rada sa bilo kog mesta na kome zaposleni može da obezbedi internet vezu, uklope u zahteve naših radno-pravnih propisa.\nSavet će svoje predloge za unapređenje zakonodavnog okvira dati i kroz ovogodišnje izdanje „Bele knjige“, u nadi da će zakonodavac i socijalni partneri ovo videti kao konstruktivan predlog koji može doprineti povećanju produktivnosti, redukovanju odsustava sa rada i konceptu koji će poslovni ambijent učiniti atraktivnijim, privlačeći veći krug zainteresovanih kandidata.\nSavet smatra da je neophodno zakonski urediti rad putem iznajmljivanja radne snage, ali smatra da sadašnji koncept nema utemeljenje u međunarodnim standardima i zakonodavnoj praksi većine država Evropske unije\nKada se govori o fleksibilnoj organizaciji rada, kompanije ukazuju i na potrebu proširenja mogućnosti uvođenja prekovremenog rada na način da se ovaj oblik rada ne vezuje samo za vanredne okolnosti, kao i da se poslodavcima i zaposlenima da sloboda u pogledu dogovaranja načina kompenzovanja prekovremenog rada bilo kroz isplatu uvećane zarade, bilo kroz slobodne dane.\nKonačno, Savet već niz godina ukazuje na potrebu zakonskog uređenja rada putem iznajmljivanja radne snage , s obzirom na široku zastupljenost ovakvog načina rada u srpskoj privredi. U tom smislu, pozdravljamo završetak nacrta Zakona o agencijskom zapošljavanju i njegov ulazak u skupštinsku proceduru. Savet je kroz aktivno učešće svog članstva nastojao da da konstruktivne predloge za stvaranje kvalitetnog zakonskog teksta tokom javne rasprave.\nNažalost, postojeći predlog Zakona pokazuje da neke od naših ključnih preporuka nisu usvojene, pre svega u odnosu na uvođenje kvota mogućeg broja ustupljenih zaposlenih. Ostaje da se vidi da li će u skupštinskoj proceduri ovaj predlog pretrpeti dalje izmene, budući da predloženi koncept nema utemeljenje u međunarodnim standardima i ne sreće se u zakonodavnoj praksi većine država Evropske unije.


Predavanje „Depresiju je moguće pobediti“ - Kulturni centar Apatin\nPredavanje „Depresiju je moguće pobediti“\nU Maloj sali Kulturnog centra 8.4.2019.godine sa početkom u 17 časova održaće se predavanje koje nosi naziv „Depresiju je moguće pobediti“. U pitanju je ciklus predavanja, a prvi je bio održan 28.3.2019.godine u Narodnoj biblioteci „Miodrag Borisavljević“.\nU okviru svih predavanja postoji program kao i tehnike prevazilaženja problema depresije, hroničnog umora, neraspoloženja, kontrole stresa i negativnih misli…\nPredavač je dr med.Danijel Živanović.\nNa predavanju koje će biti održano u ponedeljak 8.4.2019.godine između ostalog govoriće se o pravilnoj ishrani i namirnicama koje pozitivno i negativno utiču na naš organizam.\nProgramu se možete priključiti još u ponedeljak. Fondacija „Zdrav život“ organizuje za zainteresovane građane besplatne seminare i radionice, čiji je cilj da osposobe polaznike da primene jednostavne i prirodne metode za poboljšanje zdravlja.


Dodik: Ako su Kosovo priznali kao državu, zašto ne priznaju i Republiku Srpsku - Kosovo Online\nDodik: Ako su Kosovo priznali kao državu, zašto ne priznaju i Republiku Srpsku\n27. Maj 2021. • 22:00\nSrpski član Predsedništva BiH Milorad Dodik ocenio je da su danas "non-pejper" dokumenti postali uobičajeni, ali da je situacija postala gotovo nemoguća imajući u vidu da im neki daju značaj, umesto razgovora relevantih faktora o važnim stvarima,prenosi Tanjug.\n''Situacija je gotovo nemoguća, o svemu treba da razgovaraju relevantni faktori država i naroda'', rekao je Dodik uz ocenu da je priča o "non-pejper" dokumentima odjednom postala atraktivna.\nDodik je u Beogradu na tribini pod nazivom "Izvorni Dejton ili mirni razlaz u BiH" rekao da "zadivljuje" činjenica kako neko toliki značaj pridaje nekom papiru, koga se neki odriču, a neki opet tvrde da je taj neko ko ga se odrekao autor.\n"Postoje različiti analitičari, teoretičari ,novinari, publicisti pa i političari koji govore ono što im odgovara, ali ostaje činjenica da je gotovo identična situacija vezana za Kosovo i poziciju RS", rekao je Dodik novinarima upitan da prokomentariše učestalu pojavu "non-pejper" dokumenata za kosovski problem i to što u svakoj prilici naglašava da se pitanja Kosova i RS moraju što više povezati.\n"Ako predlažu i Kosovo su priznali kao državu, postavlja se pitanje zašto ne priznaju Republiku Srpsku", upitao je Dodik i naglasio ''da ne mogu reći da Srbi iz RS za razliku od Albanaca to ne zaslužuju i da moraju da budu pod protektoratom''.\nDodik je naglasio da se zato srpski nacionalni interesi moraju jasno isticati kao i da je krajnje neprihvatljivo što se svako ko priča o srpskim interesima proglašava za remetilački faktor.\nMilorad Dodik Republika Srpska Kosovo non - pejper\nSrpski član i predsedavajući Predsedništva BiH Milorad Dodik smatra da bi Republika Srpska kao samostalna država za tri godine ispunila sve zahteve koje je postavila EU i postala njena nova članica, osvrnuvši se i na pitanje Kosova i kako navodi "politike dvostrukih standarda", prenosi Tanjug.\nDodik: Nemoguće odvojiti rešavanje Kosova i Republike Srpske\nDodik: Ako može Kosovo, zašto ne može Republika Srpska da bude nezavisna


SKGO :: Sedmi sastanak Mreže načelnika odeljenja za urbanizam\nSedmi sastanak Mreže načelnika odeljenja za urbanizam\nU ponedeljak, 6. novembra 2017. godine održan je sedmi sastanak Mreže načelnika odeljenja za urbanizam Stalne konferencije gradova i opština (SKGO). Imajući u vidu značaj najavljenih tema, u hotelu Zira u Beogradu okupilo se oko 130 načelnika Odeljenja i rukovodilaca službi za urbanizam i građevinske poslove iz više od 80 gradova i opština. Sastanku su prisustvovali pomoćnici ministra iz tri sektora Ministarstva građevinarstva, saobraćaja i infrastrukture.\nDarinka Đuran, pomoćnica ministra, čestitala je prisutnim predstavnicima gradova i opština napredak postignut u reformi izdavanja građevinskih dozvola, naglasivši da je to zajednički uspeh ministarstva i lokalnih samouprava. Ona je naglasila da je ozakonjenje objekata i dalje jedna od aktivnosti kojima odeljenja za urbanističke i građevinske poslove posvećuju najviše pažnje u svakodnevnom radu i dodala da nakon uspešno okončane dve faze ozakonjenja (popis nezakonito izgrađenih objekata i izdavanje rešenja građevinskih inspektora) sada započinje treća, najteža faza procesa koja podrazumeva donošenje rešenja o ozakonjenju. Đuran je zaključila da će u ovoj fazi najznačajniju ulogu imati Odeljenja za urbanističke i građevinske poslove i da je planirano da se ovaj proces okonča u naredne tri godine.\nJovanka Atanacković, pomoćnica ministra, predstavila je prisutnima Nacrt zakona o postupku upisa prava u katastar nepokretnosti. Ona je podvukla da, iako ovaj propis neće sprovoditi lokalne samouprave neposredno, on će se odraziti na njihov svakodnevni rad, jer su ažurni registri i evidencije o nepokretnostima osnov za planiranje razvoja na lokalnom nivou.\nO važnosti uspostavljanja ažurnog adresnog registra govorili su Vukašin Grozdić i Svetlana Jovanović iz kabineta predsednice Vlade Republike Srbije. Istaknuto je da je u toku projekat ažuriranja adresnih podataka za celu Srbiju u kome važnu ulogu imaju i lokalne samouprave, čiji je zadatak da dodele nazive ulicama koje ih do sada nisu imale. Alarmantan je podatak da preko 2 miliona i 800 hiljada stanovnika u Srbiji živi na adresi koja nosi oznaku „bb". Grad Loznica je odabran za pilot područje u ovom projektu od izuzetnog državnog značaja i iskustva ovog grada govore da je moguće u relativno kratkom roku izvršiti imenovanje nekoliko stotina novih ulica, u najvećem delu u ruralnim područjima. Sve ovo ne bi bilo moguće bez podrške Republičkog geodetskog zavoda, koji je pripremio elaborate za ulični sistem za celo područje grada, koji su sadržali i podatke JP Pošte Srbije.\nVesna Protulipac, rukovodilac grupe za adresni registar u RGZ najavila je podršku i saradnju sa svim jedinicama lokalne samouprave na sličan način kao što je to rađeno u Loznici. Ohrabruje najava da će u sklopu ovog projekta, svi gradovi i opštine koji na vreme izvrše imenovanje ulica, moći da računaju na sredstva iz budžeta za označavanje ulica i objekata kućnim brojevima.\nNa sastanku Mreže takođe je predstavljeno metodološko upustvo za klasifikaciju namena zemljišta i planskih simbola u dokumentima prostornog i urbanističkog planiranja. Ovo metodološko upustvo je nastalo kao rezultat saradnje Ministarstva građevinarstva, saobraćaja i infrastrukture i projekta „Unapređenje upravljanja zemljištem na nivou lokalnih samouprava" u okviru nemačke tehničke saradnje (GIZ). Đorđe Milić, pomoćnik ministra, zahvalio se predstavnicima GIZ-a na podršci i najavio da će ovo metodološko uputstvo, nakon faze testiranja, najverovatnije biti pretočeno u obavezujući pravni akt. O sadržini metodološkog uputstva i mogućnosti korišćenja govorili su dr Siniša Trkulja iz MGSI i dr Ratka Čolić iz projekta GIZ. Metodološko uputstvo biće dostupno i u elektronskom obliku na sajtovima SKGO, MGSI i GIZ projekta (urbanlandmanagement.rs).\nMetodološko uputstvo za klasifikaciju namena zemljišta i planskih oznaka u planskim dokumentima\nPrezentacija - Ozakonjenje\nPrezentacija RGZ Loznica - Adresni registar


Američka Centralna obavještajna agencija (CIA) je zaključila da je Rusija intervenisala u izborima prošlog mjeseca u Sjedinjenim Državama kako bi pomogla republikanskom kandidatu Donaldu Trumpu da osvoji mandat za Bijelu kuću, prenosi Washington Post.\nIzvještaj ovog lista dolazi nakon što je američki predsjednik Barack Obama naredio detaljnu istragu cyber napada koji su se desili tokom predsjedničkih izbora, s namjerom da se istraga okonča do 20. januara – prije njegovog napuštanja Bijele kuće i zvanične inauguracije Trumpa za novog predsjednika Sjedinjenih Država.\nCitirajući izjave anonimnih američkih zvaničnika, Washington Post prenosi da je CIA zaključila da je pobjeda Trumpa bio cilj Rusije, nakon što je ova američka agencija otkrila pojedince povezane sa ruskom vladom a koji su omogućili na hiljade hakovanih e-mailova Demokratskog nacionalnog komiteta, šefa izbornog štaba Hillary Clinton, te one koje je objavio WikiLeaks.\nOvi pojedinci su poznati kao dio velike ruske operacije čiji je cilj bio da pogura Donalda Trumpa, odnosno umanji šanse Hillary Clinton da osvoji američku predsjedničku utrku.\n"Procjena je obavještajne zajednice da je cilj Rusije bio da favorizuje određenog kandidata u odnosu na drugog, da pomogne u Trumpovoj pobjedi", navodi za Washington Post jedan visoki američki zvaničnik.\nObavještajne agencije Sjedinjenih Država su još u oktobru formalno optužile Rusiju za cyber napade uoči izbora 8. novembra. Međutim, tada su agencije vjerovale da je cilj ruskih hakovanja poljuljati povjerenje u američki izborni sistem, a ne popularizirati Trumpovu kandidaturu.\nCIA je od tada izvještavala američki Kongres o ovim saznanjima. Senatori sada navode da je "potpuno jasno" da je pobjeda Trumpa bio cilj Rusije, piše Washington Post.\nObama je obavijestio javnost da je upozorio ruskog predsjednika Vladimira Putina na posljedice zbog cyber napada. Međutim, Putin je opovrgnuo sve optužbe o umiješanosti Rusije u američke izbore.\nTrump, pak, nema uvjerenja da Rusija stoji iza cyber napada. Njegov tranzicioni tim je izdao saopštenje o "tvrdnjama o inostranim uplitanjima u američke izbore" kojim je htio da potkopa kredibilitet američkih obavještajaca.\n"Riječ je o istim ljudima koji su rekli da je Saddam Hussein imao oružje za masovno uništenje. Izbori su davno okončani u jednoj od najvećih pobjeda Izbornog koledža (Electoral College) u historiji. Vrijeme je da krenemo naprijed i 'Ameriku ponovo učinimo velikom' (moto Trumpove izborne kampanje)", navodi se u saopštenju.\nHakovani e-mailovi koje je objavio WikiLeaks su otežali kampanju Hillary Clinton tokom njene predsjedničke utrke.\nOsnivač WikiLeaksa Julian Assange je odbacio optužbe da je ruska vlada bila izvor ovih e-mailova.\nWashington Post je naveo da američke obavještajne agencije nisu imale informaciju da je Kremlj direktno naredio pojedincima da proslijede hakovane e-mailove WikiLeaksu, već da ti saučesnici nisu bili ruski državni službenici.


Srbija oštećena za penal u polufinalu! /VIDEO/\nVelika greška sudije u polufinalu Evropskog prvenstva u futsalu između Srbije i Rusije.\nU drugom poluvremenu Marko Perić je izašao sam ispred golmana Gustava, ali je oboren u kaznenom prostoru. Iako su svi očekivali da će sudija da dosudi najstrožu kaznu, to se nije desilo. Uzalud su bili protesti “orlova” i publike na tribinama, odluka arbitara se nije promenila.


BIOCIL - KOME JE NAMJENJEN\nVIŠE OD NADE\nUpotreba lekovitog bilja kao terapijskog i profalaktičkog sredstva u našem narodu ima bogatu i izvanredno dugu tradiciju.\nU Hodoškom kodeksu (XIV vek), koji se smatra za najstariji kodeks srpske svetovne medicine, navodi se raznovrsna upotreba domaćeg lekovitog bilja.\nHilandarski medicinski kodeks predstavlja najznačajniji spomenik srpske medicinske kulture gde su navedene recepture sastavljene isključivo od lekovitog bilja.\nLekovitom bilju pridaje se čudotvorna isceliteljska moć.\nMesto gde ono raste, način branja, vreme kada se može brati i sve ono što je u vezi sa lekovitim biljem obavijeno je dubokom tajanstvenošću i poštovanjem biljara, ljudi koji su skupljali lekovite trave i pomoću njih lečili obolele.\nPrirodni izvori lekovitih sirovina planine Bjelasice i Durmitora bogati su i raznovrsni i predstavljaju raskošne, mirisne, zelene rudnike pune veoma složenih lekovitih sastojaka koji nisu još uvek dovoljno ispitani.\nBilje i korenje sa ovog ekološki apsoutno čistog geografskog područja koje upija planinski vazduh Durmitora i Bjelasice i hrani se vodom ledničkih jezera, predstavlja entitet sam po sebi.\nOgromna praiskonska pozitivna energija akumulirana je u bioaktivnim sastojcima lekovitog bilja i korenja ovog kraja.\nBiocil – prirodni preparat sačinjen od lekovitog bilja i korenja sa planine Bjelasice i Durmitora predstavlja ekstrakt lekovitih bioaktivnih sastojaka koji ispoljavaju snažno pozitivno dejstvo kod obolele i bolesne osobe.\nSpecifičan način spremanja u izvornom svežem obliku omogućava očuvanje svih bioaktivnih sastojaka. Nekorišćenje aditiva, hemikalija i konzervanasa omogućava preparatu da ispolji svoju izvornu prirodnu lekovitu moć.\nSvoje pozitivno dejstvo preparat pokazuje kod skoro svih malignih oboljenja u većem ili manjem obimu.\nKarcinom dojke, karcinom pluća i digestivnog sistema odlično reaguju kod primene ovog preparata.\nTumori ginekološke regije, urinarnog sistema i bubrega kao i limfopoetskog sistema pokazuju benefit kod primene ovog preparata.\nRazne vrste limfoma (Hodgkin i non Hodgkin), akutne i hronične leukemije, kao i razni oblici teških anemija zajedno sa trombocitopenijama pokazuju pozitivan odgovor kod primene preparata.\nTumori mozga i maligni melanom koji zbog brze progresije dovode do letalnog ishoda takođe pokazuju pozitivan odgovor i opšte poboljšanje bolesnika sa primenom ovog preparata stvarajući tako novu šansu, novu nadu za njega.\nKarcinomi pluća i bronha – kao najčešći karcinomi muškaraca – takođe pokazuju dugotrajnu stabilizaciju bolesti pri upotrebi ovog preparata. Maligna oboljenja urinarnog, hematopoetskog sistema, endokrinog sistema, tumori mozga itd. pokazuju veliki klinički benefit i pozitivnu stabilizaciju bolesti uz pravilnu upotrebu preparata.\nDugotrajnim praćenjem bolesnika sa malignom bolešću koji su koristili prirodni preparat Biocil, zapaženo je znatno produženje vremena bez simptoma bolesti, poboljšanje performance statusa, zaustavljanje gubitka težine, zaustavljanje dalje progresije bolesti, opšti oporavak psihofizičkog stanja i brže uvođenje bolesti u stabilnu fazu i remisiju.\nS obzirom na pozitivno ispoljeni efekat Biocila kod malignih oboljenja i nepostojanje kontraindikacija za njegovu primenu, preporučuje se njegova upotreba i korišćenje kod bolesti koje zahtevaju ozbiljno i kombinovano lečenje.\nU organizmu preparat ispoljava svoju snažnu imunomodulatornu aktivnost, pojačavajući imunološke i biološke potencijale bolesnika, dve ključne karike kojima se organizam bolesnika brani od bolesti.\nPojačavajući aktivnost T i B limfocita, preparat pomaže obolelom da za kratko vreme obnovi i stvori nove količine ćelija zaduženih za odbranu od bolesti.\nHarmonizacijom endokrinog i imunobiološkog sistema omogućava se bolesniku toniziranje celog organizma i dovode u prirodnu ravnotežu sistemi svih organa poboljšavajući njihovu osnovnu funkciju.\nKliničkim praćanjem većeg broja bolesnika zapaženo je da preparat pomaže u „ubijanju“ maligne ćelije, pa se zato može reći da ima osobine prirodnog citostatika.\nZato je prirodni preparat Biocil prvenstveno namenjen bilesnicima sa malignom bolešću.\nBolesnici sa solidnim i metastatskim tumorima pokazuju odličan pozitivan odgovor kod primene ovog preparata.\nS obzirom na apsolutnu čistoću i prirodnost bioaktivnih sastojaka nekontaminiranih konzervansima i aditivima, preparat se može i treba koristiti uporedo sa zvaničnim medicinskim preparatima čime se omogućava ostvarenje najboljeg pozitivnog efekta.


Ružić: Jedinstvo različitosti baštinimo kao država - Minority News\nMinistar državne uprave i lokalne samouprave Branko Ružić razgovarao je danas sa Visokim komesarom za nacionalne manjine OEBS-a Lambertom Zanijerom i predstavio mu aktivnosti Ministarstva na unapređenju uslova za ostvarivanje prava manjina u Srbiji.\nRužić je istakao da su samo ove godine usvojena četiri propisa iz nadležnosti Ministarstva koja unapređuju zakonodavni okvir i status nacionalnih manjina u Srbiji\n„Ti zakoni su naišli na odobravanje pripadnika nacionalnih manjina, ali i na pohvale OEBS-a i drugih referentnih međunarodnih institucija koje su s Ministarstvom učestvovale u transparentnom i inkluzivnom postupku izrade tih zakona“, rekao je Ružić i ocenio da je Srbija u nekim segmentima daleko ispred pojedinih država članica EU kada je ostvarivanje prava manjina u pitanju.\nMinistar je podsetio da je prošle godine pokrenut Fond za nacionalne manjine koji, kaže, nije funkcionisao 15 godina, da je njegov budžet prošle godine iznosio 1,8 miliona dinara, dok je ove godine obezbeđeno 21,8 miliona dinara.\nRužić je najavio da će sledeće sedmice biti potpisani ugovori sa 77 korisnika kojima su na javnom konkursu odobrena sredstva u oblasti informisanja na jezicima nacionalnih manjina.\nMinistar je istakao da su nacionalne manjine velika dragocenost i komparativna prednost Srbije u odnosu na mnoge države u regionu.\n„Činjenica da oko 13 odsto ukupne populacije u Srbiji čine pripadnici nacionalnih manjina govori o jedinstvu različitosti koji baštinimo kao država i kao vlada, i zato pokušavamo da to unapredimo“, naveo je Ružić.\nOn je zahvalio Zanijeru i Kancelariji OEBS-a na, kako je istakao, izuzetnoj saradnji i izrazio nadu da će zajednički nastaviti da unapređuju zakonske propise i status pripadnika nacionalnih manjina u Srbiji.\nVisoki komesara za nacionalne manjine OEBS-a Lamberto Zanijer je ocenio da Srbija ima dobar zakonodavni okvir koji se bavi nacionalnim nanjinama i podržao nedavne izmene i dopune Zakona o nacionalnim savetima nacionalnih manjina i Zakona zaštiti prava i sloboda nacionalnih manjina, kao i to što su u tom procesu učestvovali i pripadnici nacionalnih manjina.\n„Komunikacija sa pripadnicima nacionalnih manjina je jako važna da bismo čuli šta su njihovi prioriteti, a naročito pred predstojeće izbore za nacionalne savete“, naglasio je Zanijeri.\nOn je pozitivno ocenio obrazac saradnje koji država ima s nacionalnim manjinama kroz bilateralne komisije koje se bave pitanjima nacionalnih manjina i pohvalio to što Srbija ulaže napore u intergraciju nacionalnih manjina u društvo.\n„Vidim da Srbija dobro radi u toj oblasti. Ulaganje u rešavanje pitanja vezanih za status nacionalnih manjina predstavlja resurs za celo društvo“, ukazao je Komesar.\nNa pitanje novinara da li inicijative albanskog i bošnjačkog nacionalnog saveta koji zahtevaju od Ustavnog suda da preispita ustavnost izmenjenih zakona mogu da izazovu političke tenzije i utiču na predstojeće izbore, Zanijeri je naznačio da je pozitivno što nacionalne manjine u Srbiji mogu da učestvuju u donošenju zakona, kao i da izraze svoje neslaganje s tim i da se obrate Ustavnom sudu.\n„Pozdravljam činjenicu da ta mogućnost uopšte postoji, jer bi to u teoriji trebalo da doprinese smanjenju tenzija”, poručio je Zanijeri.\nOdgovarajući na isto pitanje, ministar Ružić je isključio mogućnost da će zahtevi pojedinih nacionalnih saveta uticati na izborni ciklus i podvukao da je to dokaz demokratičnosti jednog uređenog sistema.\n„Proces izrade ovog propisa bio je veoma inkluzivan i transparentan, uz učesće predstavnika svih nacionalnioh saveta nacionalnih manjina u Srbiji. Tada su imali priliku da ukažu na svoje rezerve, od kojih su mnoge inkorporirane u ove zakone. Ovo je legitiman način, a šta je pozadina, neka proceni javnost“, zaključio je Ružić.\nNa redovnim izborima za nacionalne savete nacionalnih manjina zakaznim za 4. novembar biraju se 22 saveta, a rok za prijavu izbornih lista je 19.oktobar. Do sada je predato devet lista za izbore za nacionalne savete nacionalnih manjina u Srbiji 4. novembra, izjavio je danas ministar državne uprave i lokalne samouprave Srbije Branko Ružić.\nOznake:\tBranko Ružić, Lamberto Zanijer, OEBS, Visoki komesar za nacionalne manjine OEBS-a


Vlada ukinula vremensko ograničenje za kretanje dece sa razvojnim smetnjama i autizmom tokom policijskog časa - Glas Zaječara\nHome Društvo Vlada ukinula vremensko ograničenje za kretanje dece sa razvojnim smetnjama i autizmom...\nVlada Srbije izmenila je Uredbu o merama za vreme vanrednog stanja kojom je deci sa razvojnim smetnjama i autizmom dozvoljeno kretanje tokom policijskog časa, a za razliku od prethodne izmene neće biti vremenskog ograničenja.\nPrema ovoj Uredbi deci sa razvojnim smetnjama i autizmom dozvoljeno je kretanje isključivo u pratnji jedne odrasle osobe – roditelja ili staratelja, najviše do 200 metara udaljenosti od mesta prebivališta, odnosno boravišta.\nVlada je 13. aprila donela ovu Uredbu koja je stupila na snagu juče, objavljivanjem u Službenom glasniku.\nPrethodno je saopšteno da će kretanje dece sa autizmom u vreme zabrane biti omogućeno u periodu od 17 do 20 časova radnim danima, kao i subotom i nedeljom od 15 do 20 časova.\nMinistar zdravlja Zlatibor Lončar juče je rekao i da će na sledećoj sednici Kriznog štaba biti govora o mogućnosti da roditelji sa bebama mogu da izađu u šetnju i da će „sigurno biti pronađeno rešenje“.\nPrethodni tekstLutovac: Vučićeva kampanja besprizorna, pandemija puni čašu do vrha\nNaredni tekstJanković: Srbija i dalje spoljnopolitički luta tražeći gazdu


Kruševačka Gimnazija imaće specijalizovano odeljenje za učenike sa posebnim IT sposobnostima | RTK\nKruševačka Gimnazija imaće specijalizovano odeljenje za učenike sa posebnim IT sposobnostima\nKruševačka Gimnazija od naredne školske godine imaće specijalizovano odeljenje za učenike sa posebnim sposobnostima za obalast računarstva i informatike. Resorno Ministarstvo izdvojilo je 900 hiljada dinara za opremanje novog kabineta.\nNekoliko godina unazad iskazana je potreba da naša škola ima specijalizovano odeljenje za one učenike kod kojih su izražene sposobnosti ka informatici i računarstvu i nakon dobijanja svih potrebnih dozvola ove godine upisaćemo 20 učenika u ovo odeljenje, a pripremnu nastavu, koja je u toku, već pohađa 50 potencijalnih kandidata, naglasila je direktorka Gimnazije Biljana Dačić.\nMinistarstvo prosvete , nauke i tehnološkog razvoja za opremanje novog kabineta izdvojilo je 900 hiljada dinara.\nPored Filološkog, koje u Gimnaziji postoji već 17 godina i u kome se obrazuju talenti za jezike i jezičku kulturu, novo odeljenje, iako u fazi pripremne nastave, već postaje bred ove obrazovne ustanove.\nPrethodno : Ustanova „Nata Veljković“ obeležava 39 godina rada\nSledeće : Dan otvorenih vrata u Kruševcu


Heroj - Dragocenost... - Titlovi.com\nOvogodišnji FEST obogaćen je i filmom Ghahreman ("Heroj"), još jednim draguljom iranske kinematografije, koji potpisuje visoko cenjeni i nagrađivani reditelj Asghar Farhadi (Todos lo saben, Forushande, Le passé, Jodaeiye Nader az Simin, Darbareye Elly, Chaharshanbe-soori, Shahr-e ziba, Raghs dar ghobar). Uostalom, za ovo ostvarenje dobio je i Grand Prix na poslednjem Cannes Film Festivalu.\nOvaj put Farhadi nam je ponudio priču o Rahimu, čoveku koji je dospeo u zatvor zbog duga koji nije mogao da plati. Kada njegova devojka pronađe žensku torbu punu zlatnih dukata, a Rahim bude pušten na dvodnevno odsustvo, pokušaće da se dogovori sa poveriocem oko otplate duga. Međutim, pronađeni novac je tek trećina sume, a Rahima ionako mori savest, te odlučuje da pronađe onoga ko je izgubio dukate. Kada to i uradi, priča o njegovom postupku dolazi do zatvorske uprave, ali i do medija, te Rahim postaje neka vrsta "posrnulog heroja". Međutim, ima i onih koji sumnjaju u njegovu iskrenost, a pogotovo kada se ispostavi da je žena koja je preuzela nađene dukate - nestala...\nGhahreman jeste podjednako priča o moralnosti, grehu, iskupljenju i nadanju, ali i o iskušenjima bitisanja u svetu ovakvom kakav jeste. Rahim je otelotvorenje osobe izgubljene na pola puta između surove realnosti bitisanja u dobu koje nema vremena za junake, iako se trudi da ih stvori, ujedno predstavljajući i jaku kritiku egzistencijalne osode društvenih medija, koji sve više čine "porotnike" modernog doba zauzimajući stranu u sukobu kojine bi trebalo uopšte da ih se tiče. Svi Farhadijevi junaci pažljivo su iznijansirani, te je, zapravo, teško reći u kome se krije "dobro", a u kome "ono manje", da ne kažem "zlo". Priča je ovo o "istini" i pitanju da li nam je uopšte potrebna, i ako jeste - kakva mora da bude...\nBogati kadrovi i mudra scenografija, uz melanholični trenutak koji provejava tokom trajanja svih 127 minuta filma, jeste ono što budi nadu u ljudskost... običnog čoveka.\nOvaj film jeste jedna od edukativnih dragocenosti modernog doba, kakvih je, nažalost, sve manje...


Međunarodni dan starijih osoba – 1. oktobar - Ekumenska humanitarna organizacija\nOve, 2020. godine, obeležava se 75. rođendan Ujedinjenih nacija i 30. rođendan Međunarodnog dana starijih osoba. Takođe, 2020. godinu je obeležila pandemija COVID-19. Uzimajući u obzir da je rizik za obolevanje veći među osobama starije životne dobi, javnozdravstvene politike i programi su obuhvatili promotivne aktivnosti sa ciljem podizanja svesti o njihovim posebnim potrebama. Takođe je važno prepoznati odgovornost starijih osoba prema sopstvenom zdravlju i njihovu ulogu u fazama spremnosti i reagovanja na trenutnu i buduću pandemiju.\nTema ovogodišnje kampanje je: Da li je pandemija promenila pogled na starost i starenje? Starenje populacije danas je jedan od najvećih uspeha čovečanstva ali je i jedan od najvećih javnozdravstvenih izazova, posebno sada u periodu pandemije.\nRepublika Srbija sa prosečnom starošću stanovnika od 41,6 godina (2011) jedna je od najstarijih zemalja u svetu. Procenat osoba preko 65 godina će iznositi najmanje 22% do 2030. godine, što je skoro jedan na četiri stanovnika. Stanovništvo Srbije je sve starije. „Najstariji” je region južne i istočne Srbije, gde je čak 25% stanovništva starije od 60 godina.\nEkumenska humanitarna organizacija kroz različite aktivnosti i projekte, posebno kroz Klub za seniore i Pomoć u kući podržava aktivno starenje i uključivanje starijih osoba u društvo.


Vanredni inspekcijski nadzor servisa, pekara, trgovina i u oblasti građevinarstva i ugostiteljstva - Dnevnik Juga\nPočetna / EKONOMIJA / Vanredni inspekcijski nadzor servisa, pekara, trgovina i u oblasti građevinarstva i ugostiteljstva\nSrdjan Stamenkovic 12/09/2019\tEKONOMIJA, Leskovac Ostavi komentar\nPo nalogu ministra za rad, zapošljavanje, boračka i socijalna pitanja, Zorana Djordjevića, a u okviru sprovodjenja akcije pojačanih vanrednih inspekcijskih nadzora, inspektori rada su 10. septembra, u drugoj mesni i tokom noći, izvršili nadzore kod 412 poslodavaca na teritoriji cele Srbije, u oblasti radnih odnosa ,bezbednosti i zdravlja na radu, gradjevinarstva, ugostiteljstva, popravke i održavanja motornih vozila, trgovine, proizvodnje hleba, svežeg peciva i kolača i uslužnim delatnostima, kaže se u saopštenju za javnost ovog Ministarstva.\nPojačanim inspekcijskim nadzorima, obuhvaćeno je ukupno 1.016 lica, od kojih je 130 radilo ‘’na crno’’, a otkriveno je i devet neregistrovanih subjekata.\nU skladu sa tim, podneto je 48 zahteva za pokretanje prekršajnog postupka u oblasti radnih odnosa i bezbednosti i zdravlja na radu, doneta su 32 rešenja i 45 naloga na zapisnike za otklanjanje utvrdjenih nedostataka, kao i devet rešenja o zabrani rada na mestu rada.\nNaglašavamo da su pojedini inspekcijski nadzori izvršeni po principu ‘’rotacije’’, što znači da su ih obavili inspektori, koji inače ne rade na predmetnoj teritoriji, stoji u saopštenju ministarstva.\n‘’Opsežne akcije borbe protiv sive ekonomije i ‘’ rada na crno’’ biće nastavljene i u narednom periodu, a ministar Zoran Djordjević planira da lično učestvuje u inspekcijskom nadzoru.Nećemo dozvoliti poslodavcima da krše prava radnika, nema privilegovanih’’, zaključuje se u saopštenju Ministarstva za rad, zapošljavanje, boračka i socijalna pitanja.\nTagoviinspekcija rada pojačana kontrola\nPrethodni Dve trećine srpskih turista letuje u Grčkoj, najviše turista u Srbiju dolazi iz Bosne i Kine\nSledeći NASILJE U PORODICI – Napao i povredio suprugu


IZABRANA MISS 23.CIGANSKIH VATRI: Srbobran.net web portal\nIZABRANA MISS 23.CIGANSKIH VATRI\nJednom od manifestacija sa najdužom tradicijom u Vojvodini, koja je deo kulture Roma zatvoreno je Kulturno leto koje je tokom predhodnog meseca organizovao Dom kulture. KUD ROM i Dom kulture na Trgu slobode upalili su u nedelju 23. Ciganske vatre...\n"Zajedno, integrisani u društvo, možemo da osvetlimo jedni drugima vidike i pomognemo da ostanemo na dobrom putu, da pronađemo nove životne staze koje nas vode u budućnost". rekla je Gordana Jovanović, poslanica u pokrajinskom parlamentu, povodom ove manifestacije.\nNajlepša Romkinja ovogodišnjih Ciganskih vatri je Jovana Rašić iz Zaječara. Za prvu pratilju je izabrana Marica Dimić iz Šajkaša, a za drugu Vanesa Vasić, iz Zaječara.\nGosti KUD ROM iz Srbobran bili su kulturno-umetnička društva iz Šajkaša, Tornjoša, Apatina, Stare Pazove i Zaječara, a publika na Trgu slobode mogla je da se razveseli uz zvuke tamburaškog orkestra "Tamburaši s Dunava".\n- Uz vatre se sedelo, besedilo, pevalo i igralo, trgovalo, uz vatre se ženilo i rađalo, uz vatre se umiralo, vatre Cigane prate od najstarijih vremena. Svaka provedena noć pored čerge i vatre, bila je prava radost za sve ljude, rekao je na otvaranju Slavko Dimić, predsednik Udruženja građana "Rom", a publiku i goste Srbobrana pozdravio je i predsednik opštine Srbobran Radivoj Paroški. Na Konferenciji za medije, koja je uprličena u okviru manifestacije, između ostalog je naglasio:\n- Ova manifestacija prevazilazi okvire naše opštine i pružamo joj punu podršku, sa sadržajima koji se osmišljavaju na način da od zaborava očuvaju romsku kulturu i tradiciju. Koliko nam je važna podrška ovakvim događajima, važno nam je i da sprovodimo Akcioni plan za obrazovanje Roma, dokument koji se odnosi na period od 2018. do 2023. godine i na osnovu kojeg izdvajamo značajna sredstva za školovanje mladih, od predškolske ustanove do fakulteta. Ova manifestacija je šansa da se prezentuje sva lepota kulture Roma, ali da bi to bilo izvedeno u punom sjaju, potrebno je još više rada, zalaganja i angažovanosti. Ne mogu se pripremati 'Ciganske vatre' nedelju ili dve dana, nama su potrebni i sadržaji poput večeri romske poezije, poput okruglih stolova na kojim bi se razgovaralo o pravima i potrebama Roma, i opština Srbobran je spremna da finansijski podrži i takve aktivnosti.\nFoto: Bogdan Šijačić


Vesti online / Sport / Fudbal / Siti hoće Pjanića, Juventus traži 80 miliona\nOdlazi: Miralem Pjanić\nKako se navodi, menadžer Pep Gvardiola traži pojačanje u veznom redu, a pošto je ispustio Žoržinja koji je prešao iz Napolija u Čelsi okrenuo se Pjaniću.\nJuventus nije primoran da se odrekne fudbalera iz BiH, iako je doveo Kristijana Ronalda iz Reala za 100 miliona evra, ali bi mogao da razmisli ako stigne ponuda od najmanje 80 miliona. Pjanić je na radaru i Barselone, što znači da postoji mogućnost da promeni sredinu do kraja prelaznog roka.\nJuventus je u veznom redu doveo Emrea Džana iz Liverpula, pred toga Pol Pogba hoće da se vrati iz Mančester Junajteda, pa bi šampion Italije imao "gužvu" u sredini. Pjanić je dve sezone član "Stare dame", a ranije je nastupao za Romu, Mec i Lion.\nFUDBAL Gvardiola želi Italijana: Za Bonućija 35 miliona evra\nFUDBAL Mančester Siti nudi 35 miliona evra za Bonućija


Web stranica Vlade TK - Ministar Mićanović primio karate reprezentativce sa TK\nMinistar za kulturu, sport i mlade Srđan Mićanović i stručna savjetnica za sport Lejla Elezović primili su danas karatiste sa područja TK koji će predstavljati Bosnu i Hercegovinu na predstojećem evropskom prvenstvu u Budimpešti.\nSastanku su prisustvovali i selektori i predsjednik Upravnog odbora Karate saveza TK. Bila je ovo prilika da se pojedinačno predstave postignuća 11 vrhunskih sportista i izuzetnih mladih ljudi koji će predstaviti našu zemlju na 47. evropskom prvenstvu za kadete, juniore i mlađe senior U 21 u kaateu.\nMinistar Mićanović, čestitavši takmičarima na do sada ostvarenim rezultatima, još jednom je istaknuo da uvijek mogu računati na podršku resornog ministarstva."Uvjeren sam da ćete nastaviti kontinuitet dobrih rezultata te vam moram zahvaliti na uspjesima kojima podstičete i promovišete naš kanton", rekao je ovom prilikom ministar Mićanović.\nPredsjednik Upravnog odbora Karate saveza Tuzlanskog kantona Fikret Selman naglasio je da je riječ o odličnim učenicima iza kojih stoji vrijedan rad i kojima mnogo znači što Ministarstvo prati njihov rad. „Karate savez će sa svoje strane nastojati da organizovanjem posebnog fonda za finansiranje pojedinaca prevaziđe probleme koje su imali proteklih godina", rekao je Selman.\nTakmičari klubova sa Tuzlanskog kantona koji će činiti karate reprezentaciju Bosne i Hercegovine na ovom prestižnom takmičenju Emina Abdulić,Stefani Krešić, Hamza Čajić, Emina Tanović, Sadin Mulahalilović, Muamer Halilović, Osman Halilović, Osman Salkanović, Anela Vehabović, Anela Hanić, Nusreta Bećirović , te dva selektora Una Selman Žilić i Željko Zombra.


U Nišu uvećan budžet za održavanje komunalne infrastrukture - juGmedia\nZa održavanje komunalne infrastrukture na gradskom i seoskom području iz budžeta grada Niša ove godine biće izdvojena 753 miliona dinara, što je za 32,8 miliona dinara više u odnosu na prvobitno planiran iznos, odlučeno je na poslednjoj sednici Gradskog veća.\nSekretar Sekretarijata za investicije Vančo Dimitrov istakao je tom prilikom da će sredstva za održavanje komunalne infrastrukture biti uvećana izdvajanjem iz budžetskih rezervi grada Niša.\n„Od ukupnog iznosa od 32,8 miliona dinara, 15 miliona biće utrošeno za pokriće troškova „Parking servisa“, a 17,8 miliona dinara za plaćanje obaveza prema „Železnici Srbije“, izjavio je Dimitrov.\nOn je kazao da će „Parking servis“ dobiti 4,5 miliona dinara za održavanje osvetljenja u gradu, tri miliona dinara za održavanje osvetljenja na seoskom području, a za održavanje horizontalne i vertikalne signalizacije „Parkin servisu“ će biti plaćeno 7,5 miliona dinara.\nDimitrov je rekao da će sa 17,8 milion dinara biti plaćeni dugovi prema železnici iz perioda od 2012. godine do 2015. godine čija isplata je ugovorena ugovorom o reprogramu.\nVRANJE – Premijerom predstave ,,Ruža uvela", reditelja Milana Neškovića iz Valjeva, večeras počinju 36. po redu “Borini pozorišni dani”.…\nLESKOVAC - Plesni klub "Step by step" iz Leskovca na međunarodnom takmičenju "Open dance fest" Zlatibor osvojio je 4 zlatne medalje i specijalnu nagradu.…


Veća bezbednost i zaštita zdravlja zaposlenih na radu - www.025.rs\nwww.025.rs / KULA / Veća bezbednost i zaštita zdravlja zaposlenih na radu\nMinistar za rad, zapošljavanje, boračka i socijalna pitanja Zoran Đorđević kaže da je želja Vlade Srbije i resornog ministarstva da se unapredi bezbednost i zdravlje na radu.\n„Pravilnik smo zajedno radili sa poslodavcima i sindikatima sa ciljem da tokom pandemije imamo veću bezbednost zaposlenih“, rekao je Đorđević za TV Pink i dodao da je Ministarstvo za rad donelo mere istog dana.\nPravilnikom je predviđeno da se odrede lica koja će biti odgovorna za bezbednost i zdravlje na radu, a da je obaveza poslodavca da obezbedi bezbedan rad, da tamo gde je moguće, manje radnika bude u jednoj prostoriji, da obezbedi dezinfekciona sredstva.\nObaveza poslodavca, kako je rekao ministar, da se obezbede validne informacije za zaposlene, da prate mere koje predlažu Ministarstvo zdravlja i epidemiolozi i da se u skladu sa tim ponašaju.\n„Važno je da taj plan ima algoritme po kojima će zaposleni da se ponašaju u slučaju pojave ili simptoma pojave korone ili bilo koje zarazne bolesti kako i na koji način se rešava ta situacija i kako se ponašaju zaposleni u toj situaciji“, naglasio je Đorđević.\nOn je naveo da postoji i lična odgovornost zaposlenih kako treba da se ponašaju.\nĐorđević kaže da cilj ministarstva nije da se kažnjavaju poslodavci i zaposleni, već da će inspekcije imati savetodavnu ulogu, kako bi nivo zaštite podigli na najviši zaštitni nivo.\nTags: bezbednost, zaposleni na radu, zaštita zdravlja


TREĆI „RODA FEST“ U KRUŠEVCU | RTK\nTREĆI „RODA FEST“ U KRUŠEVCU\nU Čitaonici kruševačke Narodne biblioteke, u saradnji sa časopisom „Bagdala za decu“ organizovan je 3. RODA FEST.\nO jedinstvenoj kjiževnoj manifestaciji RODA FEST – sa ciljem promocije rađanja i stvaralaštva, i negovanja tradicionalnih porodičnih vrednosti, u ime organizatora, direktorka Narodne biblioteke Kruševac Snežana Nenezić i „Bagdale za decu“ Ljubiša Bata Đidić i pesnik Momir Dragićević.\nBilo je reči o književnom opusu profesora doktora Voje Marjanovića, prošlogodišnjeg dobitnika nagrade „Branislav Lazarević“.\nU zabavno-muzičkom delu programa „Zašto roda nebom hoda“, između ostalih, nastupili su Minja Subota, Dejan Aleksić, Ljubiša Đidić, mališani vrtića „Zvončić“ i specijalni gosti- Udruženje za zaštitu roda iz Taraša i biblioteka „Stefan Prvovenčani“ iz Kraljeva.\nPrethodno : Još jedno ginko drvo u Pionirskom parku\nSledeće : Zavod za javno zdravlje poziva žene da aktivno učestvuju u borbi protiv raka dojke


Keli: Bez drakonskih mera prema gradovima zaštitnicima izbeglica\nSekretar za unutrašnju bezbednost Džon Keli\nImigracione vlasti Sjedinjenih Država su ove nedelje uhapsile stotine imigranata koji žive u Americi ilegalno u racijama širom zemlje, mada vlasti navode da ova akcija nije vezana za nedavnu izvršnu naredbu koju je potpisao predsednik Donald Tramp. Racije su imale za cilj kriminalce među ilegalnim imigrantima rekla je Džilijan Kristensen predstavnica Sekretarijata za unutrašnju bezbednost, primetivši da su one deo rutinske akcije. Ovakve akcije su obavljene u bar šest država i obuhvataju gradove poput Atlante, Čikaga, Njujorka i Los Anđelesa.\nJuče je sekretar za unutrašnju bezbednost Džon Keli tokom posete jednom od najžešće čuvanih delova američke granice sa Meksikom izjavio da neće preduzeti "drakonske" mere kad su u pitanju federalna sredstva za američke gradove koji pružaju pribežište izbeglicama.\nKeli se sastao sa federalnim, državnim i lokalnim funkcionerima za sprovodjenje zakona kasno juče na granici izmedju San Dijega u Kaliforniji i Tihuane u Meksiku i tu održao konferenciju za štampu.\nNa pitanje o izveštajima grupa zagovornika da su agenti za sprovođenje Američkih imigracionih i carinskih zakona uhapsili veliki broj ljudi koji su ilegalno u zemlji, Keli je odbacio termin uhapsili i rekao da vlasti sprovode zakon.\nOn je takođe ukazao da je nezamislivo da bilo koja jurisdikcija ne želi kriminalce van svojih zajednica. Keli je istakao da bi bilo teško opravdati pružanje sredstava za sprovodjenje imigracionog zakona gradovima koji odbiju da u tome sarađuju.


U Aleksandrovcu počinje Međunarodni sajam vina - Top Novosti\nNaslovna Aleksandrovac U Aleksandrovcu počinje Međunarodni sajam vina\nU Aleksandrovcu počinje Međunarodni sajam vina\nČetvrti Međunarodni sajam vina “Župa 2015” počinje sutra 8. maja u Aleksandrovcu Župskom i u toku dva dana okupiće 120 izlagača iz Srbije i regiona.\nPredsednik Organizacionog odbora dr Jugoslav Stajkovac, koji je predsednik Opštine Aleksandrovac, očekuje preko 30 hiljada posetilaca ove tradicionalne župske manifestacije, koju u “prestonici vina i grožđa” organizuje Muzej vinara i vinogradara Župe.\nStručni žuiri ima zadatak da oceni više od 250 vina. Organizatori sajma kažu da je manifestacija izložbenog, takmičarskog i prodajnog tipa, a biće otvorena svečanim defileom od Fontane vina duž cele glavne ulice do Hale sportova.\nPretežan broj vinarija dolazi iz Srbije, ali su najavljeni i gosti iz Bugarske, Rumunije, Slovenije, Makedonije, Hrvatske…, ali dolaze i izlagači iz Italije, Španije i Grčke.\nU Župi je , inače, registrovano 70 vinarija, a vinogradi se prostiru na blizu 3 hiljade hektara.\nUlaz na manifestaciju u Hali sportova u Aleksandrovcu je besplatan za sve posetioce.


Izvor: Radio Televizija Vojvodine, 19.Jan.2021, 17:40\nIzjava Ramuša Haradinaja u kojoj je zapretio ujedinjenjem tzv. Kosova i Albanije predstavlja provokaciju i još jedan dokaz da koncept "velike Albanije" stoji u srži ideologije albanskog nacionalizma, ocenjuje politički analitičar Nemanja Starović i dodaje da zvanična Srbija nikako ne treba da naseda na nju, već da se drži dosadašnje konstruktivne i principijelne pozicije.\nStarović za Tanjug kaže da je posredi "pritisak na Beograd".\nHaradinaj je u ponedeljak >> Pročitaj celu vest na sajtu Radio Televizija Vojvodine << rekao da bi Evropa svojim ponašanjem prema "Kosovu" mogla naterati "Kosovo" na ujedinjenje sa Albanijom.\n"Ideji 'velike Albanije' su skloni svi ključni akteri na političkoj sceni Prištine. Jedina razlika je ta što nekad iz taktičkih ili oportunih razloga oni koji se nalaze na pozicijama vlasti bivaju spremni da to potisnu u drugi plan", ističe Starović.\nOn dodaje da Haradinaj računa na javno mnjenje među Albancima koje je "preovlađujuće sklono takvim idejama i konceptima".\nIzjava Haradinaja, inače kandidata za funkciju tzv. predsednika Kosova, po mišljenju Starovića, ima dvojaku funkciju - najpre, provokaciju zvaničnog Beograda ali, kako kaže, daleko više, upozorenje međunarodnim sponzorima tzv. kosovske nezavisnosti, zbog nezadovoljstva Albanaca činjenicom da još uvek pet zemalja članica EU unije nije priznalo nezavisnost Kosova, kao ni činjenicom da to nisu uradile ni četiri države članice NATO alijanse.\n"Iako je jasno da ne postoji većinska podrška na Zapadu za ideju 'velike Albanije', nedopustivo je glasno ćutanje međunarodne zajednice na ponovljene izjave Haradinaja", konstatuje Starović.\nOn napominje da to "ćutanje" jeste u funkciji toga da se predstavi nekakvo "strašilo (na zapadnom Balkanu)", odnosno da se zvanični Beograd upozori da ako se ne saglasi sa nezavisnošću tzv. Kosova ili sa prijemom Prištine u Ujedinjene nacije, postoje i nekakva gora rešenja.\n"Zvanični Beograd ne treba da naseda na ovu vrstu provokacija već treba da postupamo sa svešću da ova ideja nema većinsku podršku međunarodne zajednice nego je vid pritiska na zvanični Beograd", ocenjuje analitičar i ističe važnost stalnog potenciranja principijelne i, kako kaže, zdravorazumske pozicije Srbije:\n"Nikakvo jednostrano rešavanje albanskog nacionalnog pitanja neće doneti stabilnost Balkanu pogotovo imajući u vidu da je srpsko nacionalno pitanje, u poretku koji je devedesetih godina uspostavljen primenom dvostrukih aršina, ostalo nerešeno", zaključio je Starović.


Biznis povezivanje Bosne i Indonezije - 22.05.2017, Sputnik Srbija\nBiznis povezivanje Bosne i Indonezije\nU Sarajevu je počeo Sarajevo biznis forum 2017. koji je otvorio predsedavajući Predsedništva BiH Mladen Ivanić, koji je poručio da ne treba kriti da je BiH... 22.05.2017, Sputnik Srbija\nvesti, svet, indonezija, region, bosna i hercegovina (bih)\n13:23 22.05.2017 (Osveženo: 16:00 16.11.2021)\nU Sarajevu je počeo Sarajevo biznis forum 2017. koji je otvorio predsedavajući Predsedništva BiH Mladen Ivanić, koji je poručio da ne treba kriti da je BiH opterećena određenim političkim problemima, koji nisu veliki kao u prošlosti, ali i da je dobra strana toga što vlast nema preterano veliki autoritet i manje je uplitanja politike u ekonomiju.\n„Zahvaljujući našem sistemu, mi već godinama imamo jednu od najnižih stopa PDV-a u Evropi i najmanje se još deceniju neće menjati, imamo Valutni odbor i naša valuta je direktno vezana za evro, bankarski sektor je samostalan i bez političkog uticaja“, naveo je Ivanić otvarajući Forum.\nDodao je da BiH ima još prednosti koje se često ne vide jer se previše bavimo političkim razlikama.\nIstakao je da je obaveza političara da menjaju imidž zemlje i da učine sve da on bude bolji, te će onda mnogi ozbiljni investitori doći.\nIvanić smatra da je za dolazak stranih investitora važno da domaći dobro funkcionišu i ostvaruju dobre rezultate, te da, ako se tome posvetimo, možemo postići dobar napredak.\nIstakao je da je u BiH prevelika nezaposlenost i da iz zemlje odlazi jako puno mladih, a da te trendove moramo po svaku cenu zaustaviti.\n„Najbolji način za to je da ostavimo po strani političke razlike za koje znamo da ih ne možemo brzo rešavati i da se okrenemo poboljšanju imidža zemlje i stvaranju uslova za dolazak investitora“, naglasio je Ivanić.\nMinistar ekonomskih poslova Indonezije Darmin Nasution preneo je poruku potpredsednika njegove zemlje Muhameda Jusufa Kala o iskustvima Indonezije u sprovođenju politike za koju se nada da će biti od koristi na ovogodišnjem forumu.\nRekao je da tema „Jedna regija jedna ekonomija“ ima sve veću važnost u jačanju regionalnog ekonomskog razvoja, kako u jugoistočnoj Evropi tako i u jugoistočnoj Aziji, ali i saradnja između ta dva regiona.\n„Primećujem da BiH ima relativno stabilnu rastuću ekonomiju, a njena strateška lokacija čini je održivim čvorištem za poslovne zajednice u regiji s više od 30 miliona ljudi“, naveo je.\nOčekuje se da Indonezija i Bosna i Hercegovina postanu čvorišta za povezivanje jugoistočne Azije i jugoistočne Evrope i rade na promociji stabilnosti i ekonomskom razvoju, prenela je Fena.


АЛБАНЦИ ЗАПРЕПАШЋЕНИ: Амерички сенатори стопирали пројекат „Велике Албаније“\nALBANCI ZAPREPAŠĆENI: Američki senatori stopirali projekat „Velike Albanije“\nSenatori SAD traže direktno od šefa Stejt departmenta da zavede red u toj kući i da ambasadama naredi da se ponašaju drugačije te da način na koji je delovala američka spoljna politika na Balkanu u poslednjih 25 godina mora radikalno da se menja.\nPosebno se ističe da su američke ambasade u Makedoniji i Albaniji „godinama aktivno intervenisale u političkom životu“ tih država, snažno podržavajući levo orijentisane stranke. To, međutim, kako se navodi, nije dovelo do stabilizacije i unapređenja situacije u tim državama, već naprotiv. Senatori ističu da je u Albaniji zabeležen rast korupcije, šverca narkoticima i organizovanog kriminala.\nNovinar i bivši dopisnik iz Vašingtona Cvetin Ćilimanov za Sputnjik kaže da su navodi američkih senatora u potpunosti istiniti.\n„Američka ambasada se uistinu u potpunosti umešala u politička zbivanja u Makedoniji i to na jednoj političkoj strani — strani Socijaldemokratske partije, i to nikome ovde nije nepoznato jer su oni to otvoreno radili. Njihov tok finansiranja išao je preko USAID-a, koji daje na desetine grantova vrednih desetine miliona dolara godišnje za takozvani razvoj demokratije i dobro vladanje zemlje. Taj novac isključivo ide na račun organizacija Soroševe Organizacije otvorenog društva u Makedoniji, koja je opet tesno povezana sa Socijaldemokratskom partijom“, objašnjava Ćilimanov.\n„U toku je više istraga i poslati su zahtevi da američka ambasada u Makedoniji opravda način na koji je trošila novac. Ti odgovori su stigli u Vašington do kongresmena ali nisu prihvaćeni jer nisu bili zadovoljavajući. Istovremeno, konzervativna organizacija „Džudišal voč“ je poslala zahtev da ambasada preda ne samo tokove novca već i prepiske ambasadora, telefonske razgovore, imejl poruke i korespondenciju sa organizacijama kojima je davao pare. Dakle, radi se ozbiljnoj, širokoj istrazi oko rada ambasade SAD Makedoniji“, kaže Ćilimanov.\n„Nadam se da efekat istrage neće biti da se smanji uticaj američke ambasade u Makedoniji, jer mi ovde jesmo prozapadno orijentisan i želimo da imamo dobre odnose sa SAD. Međutim, želimo da odnos ambasade bude jednak prema svim partijama, a to nismo videli svih ovih godina jer su oni u potpunosti podupirali samo jednu političku opciju. Ukoliko bi ovaj pritisak doveo do toga da se ambasador u budućnosti ponaša jednako prema svim partijama to bi bio najbolji efekat od istrage koja je u toku“, kaže Ćilimanov.\nStevan Gajić iz Instituta za evropske studije za Sputnjik kaže da je akcija američkih senatora izuzetno važna vest za srpski narod na Balkanu, jer je ovim potezom na najdirektniji način iz zakonodavne grane vlasti osujećen projekat „Velike Albanije“.\n„Naravno da je novac Stejt departmenta i ambasada u balkanskim državama išao u smeru pomaganja stvaranje velike Albanije. U Makedoniji je taj novac bio usmeren ka kooperativnim makedonskim opozicionim liderima, dakle ka onima koji ne bi sprečavali federalizaciju i dalju dezintegraciju Makedonije čiji je očigledan cilj otcepljenje dela teritorije“, objašnjava Gajić.\n„Senatori SAD traže direktno, na vrlo oštar način od Stejt departmenta da zavede red u toj kući i da ambasadama naredi da se ponašaju drugačije te da način i opšti smer u kome je delovala američka spoljna politika na Balkanu u poslednjih 25 godina mora radikalno da se menja“, ističe Gajić.\n„Albanci su već dobili jedan žuti, ako ne i crveni karton u vezi sa vojskom Kosova, a sada je usledio i ovaj zahtev Tilersonu. Mislim da srpskom narodu na Balkanu događaji i te kako idu na ruku i sada je veliko pitanje zrelosti naših elita, sadašnjih i budućih, u kojoj meri će biti sposobni da kapitalizuju ovako pozitivan razvoj događaja na međunarodnoj sceni“, zaključuje Gajić za Sputnjik.\nBOGAMI, JOŠ ĆE ONI DA HAPSE SOROŠEVE AMBASADORE


JAVNA RASPRAVA O STRATEGIJI RAZVOJA POMORSKE PRIVREDE POČELA 27. JANUARA (VIDEO) - Radio Kotor\nJAVNA RASPRAVA O STRATEGIJI RAZVOJA POMORSKE PRIVREDE POČELA 27. JANUARA (VIDEO)\nMinistarstvo saobraćaja i pomorstva pripremilo je Strategiju razvoja pomorske privrede 2020-2030 sa pratećim Akcionim planom. Strateški dokument je u fazi javne rasprave, počev od 27. januara, a sami proces konsultacija zainteresovane javnosti trajaće 40 dana. U martu mjesecu planirano je da u saradnji sa Privrednom komorom Crne Gore prezentujemo dodatno crnogorskoj pomorskoj privredi Strategiju, kako bi i na ovaj način omogućili konstruktivnu razmjenu mišljenja sa privrednim sektorom i njihovu punu uključenost u proces izrade ovako značajnog strateškog dokumenta. Nakon toga, planirano je održavanje završnog Okruglog stola, koji će predstavljati mogućnost da sva zainteresovana javnost neposredno bude uključena u proces konsultacija i uputi nam svoje sugestije koje ćemo sa dužnom pažnjom i razmotriti.\nStrategija dugoročno kreira javne politike iz oblasti pomorske privrede, a zasnovana je na jasnom razumijevanju postojećeg stanja. Prilikom izrade Strategije razvoja pomorske privrede, posmatrane kroz prizmu „Plave ekonomije“, nisu obuhvaćeni samo osnovni segmenti pomorske privrede kao što su brodarstvo i usluge u pomorskom prevozu, brodogradnja, lučka infrastruktura, lučke usluge i ljudski resursi, već i sve druge srodne djelatnosti poput ribarstva, nautičkog turizma, istraživanje i proizvodnja ugljovodonika, biotehnologija mora i dr.\nStrategija prepoznaje 5 strateških ciljeva, koji su dalje precizno razrađeni kroz operativne ciljeve i aktivnosti koje bi trebale dovesti do njihove realizacije. Tako su kao strateški ciljevi definisani povećanje doprinosa pomorske privrede i povezanih djelatnosti sveukupnom ekonomskom razvoju, jačanje administrativnih kapaciteta pomorske administracije Crne Gore i pojednostavljenje administrativnih procedura, veća uključenost civilnog sektora, a naročito strukovnih nevladinih udruženja, u svim procesima koji prethode donošenju strateških odluka, normativnih akata, predlaganja sistemskih rješenja za prevazilaženje izazova u sektoru pomorske privrede. Kao jedan od ciljeva definisano i da stručna zajednica postaje pokretač razvoja pomorske privrede, te da ubuduće rast pomorske privrede bude zasnovan na principima zelene ekonomije.\nS obzirom da je za postizanje navedenih strateških ciljeva predviđen čitav niz operativnih ciljeva, navešćemo samo neke od njih: postizanje održivog rasta i konkurentnosti u lučkom sektoru, povećanje broja jahti upisanih u crnogorski Registar jahti, postizanje održivog rasta i konkurentnosti crnogorske pomorske privrede, u kontekstu plave ekonomije, sinergijom i zajedničkim doprinosom svih činilaca pomorske privrede primjenjujući integralni, multisektorski pristup uz koordinirano usaglašavanje prioriteta, pozicionirati Crnu Goru kao atraktivnu nautičku i kruzing destinaciju, obezbijediti primjenu međunarodnih obaveza Crne Gore kao obalne države, države zastave i države luke, unaprijediti sigurnost pomorske plovidbe i sigurnost ljudskih života i imovine na moru, te bezbjednost lučkih postrojenja i brodova . Planirano je i pojednostavljenje administrativnih procedura, kao i aktivno uključivanje civilnog društva u razvojne procese crnogorske pomorske privrede. Neophodno je ojačati kadrovsku strukturu u pomorskoj administraciji i u privatnom sektoru, ali i stvoriti odgovarajuće pretpostavke u javnom i privatnom pomorskom sektoru za privredni rast zasnovan na principima zelene ekonomije.\nTakođe, neke od aktivnosti koje su definisane Strategijom, su: izmjena važeće zakonske regulative u cilju uspostavljanja integralnog i centralizovanog upravljanja svim lukama u Crnoj Gori, izrada analize atraktivnosti crnogorske zastave i važećeg zakonodavnog okvira koji tretira upis jahti u crnogorski Registar jahti, pojednostavljenje administrativnih procedura digitalizacijom postupka upisa jahti, izdavanja isprava i samog vođenja Registra jahti. Planirano je osnivanje crnogorskog pomorskog klastera koji će za članove imati privredne subjekte koji potpadaju pod sektor plave ekonomije. Restrukturiranje brodarskih društava “Crnogorska plovidba” AD Kotor i “Barska plovidba” AD Bar u cilju postizanja njihove održivosti i finansijske stabilnosti takođe je predviđeno ovim strateškim dokumentom.\nPored navedenog, predviđeno je i povećanje efikasnosti javnog sektora u privlačenju i realizaciji direktnih stranih investicija u pomorsku privredu i uspostavljanje atraktivnog poslovnog ambijenta u sektoru pomorske privrede. Posebno želimo istaći da je planirana i izrada Akcionog plana koji će definisati aktivnosti u cilju unaprjeđenja radno-pravnog statusa crnogorskih pomoraca.\nU periodu koji je obuhvaćen strateškim planiranjem, biće obezbijeđeni uslovi za dostupnu i efikasnu uslugu prihvata i zbrinjavanja brodskog otpada i ostataka tereta u svim crnogorskim lukama. Analiza optimizacije pomorskog saobraćaja u Bokokotorskom zalivu biće urađena u cilju unaprjeđenja sigurnosti pomorske plovidbe i umanjenja uticaja pomorskog saobraćaja na biodiverzitet mora i druge parametre životne sredine. Luka Bar će biti razvijana kao logistički centar koji je integrisan u multimodalni transportni sistem, dok će postizanje pune iskorišćenosti potencijala slobodne zone luke Bar biti realizovano kroz podsticanje proizvodne i prerađivačke djelatnosti unutar zone.\nPostojeći Port Community System (PCS) biće unaprijeđen, kao jedinstven i integrisani informacioni sistem za razmjenu podataka između lučkih operatora, organa vlasti i drugih subjekata koji učestvuju u pomorskom prevozu, odnosno lučkom poslovanju. Biće obezbijeđeni adekvatni prihvatni kapaciteti za ribarsku flotu. Poseban potencijal Strategija je prepoznala u napuštenoj ili neiskorišćenoj lučkoj infrastrukturi, te predviđa stavljanje iste u funkciju privrednog razvoja.\nNeke od čitavog niza kvalitetno definisanih aktivnosti koje Strategija predviđa su i digitalizacija crnogorskih upisnika brodova, dosljedna primjena propisa o bezbjedonosnoj zaštiti lučkih postrojenja i brodova u svim crnogorskim lukama, uvođenje sistema e-manifest po uzoru na analogna rješenja u Evropskoj uniji itd.\nPoseban akcenat Strategija razvoja pomroske privrede stavila je na razvoj intermodalnosti i pristupačnosti kroz izgradnju i modernizaciju putne i željezničke infrastrukture u cilju bolje saobraćajne povezanosti crnogorskih luka sa zaleđem.\nPodsjećamo, Nacrt Strategije razvoja pomorske privrede moguće je preuzeti sa web stranice Ministarstva saobraćaja i pomorstva, na kojoj se takodje nalazi i obrazac na kom je potrebno dostaviti sugestije, kao i plan javne rasprave sa potrebnim podacima.\nVideo zapis na : https://www.youtube.com/watch?v=bj8zE54KmXk\n(Ministarstvo saobraćaja i pomorstva)


Prvi natkriveni parking za bicikla postavljen ispred Olimpijskog bazena Otoka | Sarajevo.ba\nPrvi natkriveni parking za bicikla postavljen je danas ispred Olimpijskog bazena Otoka u okviru projekta Održive urbane mobilnosti kojeg Grad Sarajevo realizira u partnerstvu sa Kantonom Sarajevo i GIZ-om.\n„Prvu gradsku biciklističku stazu koju gradimo namjeravamo urediti i učiniti što funkcionalnijom u skladu sa evropskim standardima. Pored uređene biciklističke staze, kao što su adekvatna podloga, signalizacija, biciklisti trebaju imati i natkrivena parking mjesta za odlaganje bicikla sa mini servisom“, istakao je gradonačelnik Sarajeva Abdulah Skaka i dodao da bh. prijestolnica poput drugih evropskih gradova treba da ima ne samo rekreativan, već i funkcionalan biciklistički saobraćaj.\nNatkriveni parkinzi za bicikla bit će postavljeni i ispred Mašinskog fakulteta na Vilsonovom šetalištu, ispred zgrade Pošte na Malti, kod Studentskog doma Nedžarići, ispred OŠ "Skender Kulenović" na Dobrinji, kod Doma zdravlja Ilidža, ispred Prve osnovne škole (ul. Mala Aleja), te pored rijeke Željeznice, iza objekta izvora termalne vode.


Izetbegović: Napravljen presedan prilikom izbora sudije Ustavnog suda BiH - Televizija K3\nIzetbegović: Napravljen presedan prilikom izbora sudije Ustavnog suda BiH\nPredsjednik SDA Bakir Izetbegović rekao je danas u Sarajevu da je napravljen presedan prilikom izbora novog sudije Ustavnog suda BiH iz reda stranaca i da će tako, vjerovatno, da bude nastavljeno i u budućnosti.\n“Mi smo u Predsjedništvu BiH ćutali na izbor novog sudije Ustavnog suda BiH, a ćutnja je znak odobravanja, što je tako shvatio i predlagač”, rekao je Izetbegović, koji je bošnjački član Predsjedništva BiH.\nOn je na tradicionalnoj novogodišnjoj konferenciji za medije SDA pojasnio da je predlagač rekao da, s obzirom na to da nije bilo nikakve primjedbe, smatra da je Predsjedništvo BiH saglasno sa izborom sudije Ustavnog suda BiH “i time je ta stvar riješena”.\nIzetbegović, koji je bošnjački član Predsjedništva BiH, najavio je da će Predsjedništvo praktično na isti način i u narednom periodu da dopusti imenovanja novih sudija Ustavnog suda BiH iz reda stranaca.\nPredsjednik Evropskog suda za ljudska prava Gvido Rajmondi, u skladu sa svojim ovlašćenjem i uslovima, imenovao je Đovanija Grasoa iz Italije na mjesto sudije u Ustavnom sudu BiH.\nPredsjedavajući Predsjedništva BiH Mladen Ivanić izjavio je nedavno u Banjaluci da Predsjedništvo nije dalo legitimitet za imenovanje novog stranog sudije u Ustavni sud BiH, već da je to samostalna odluka međunarodnih institucija.\nIvanić je naveo da strane sudije u Ustavnom sudu BiH bira predsjednik Evropskog suda za ljudska prava uz konsultacije sa Predsjedništvom BiH, ali da konsultacije nisu obavezne.\n“S obzirom na to da je moj stav da strane sudije nema potrebe da postoje u Ustavnom sudu BiH, bio sam protiv toga da Predsjedništvo o tome razgovara jer šta god da bi odlučili, naš stav nije obavezujući za predsjednika Suda u Strazburu”, rekao je Ivanić.\nIvanić se sastao sa Nikolićem u BeograduPotvrđena optužnica protiv Azre Bašić


srbijasport.net - Vesti - Srpske lige - Marko Pantelić izabran za predsednika FSB\nSreda, 12.08.2020 16:55\nSituacija u kojoj se nalazi naše društvo u ovom trenutku, kada smo suočeni sa epidemijom Korona virusa, odražava se između ostalog i na sport u celini, pa tako i fudbal. Iz tog razloga rad Fudbalskog saveza Beograda je prilagođen datom toku opštih zbivanja u našem društvu. Na žalost, iznenadnom smrću Ilije Petkovića, naš savez je ostao bez predsednika, pa je taj događaj nametnuo novi momenat.\nNa video sesiji koja je počela minutom ćutanja posvećenom preminulim Iliji Petkoviću, Vladimiru Bulatoviću i Pavlu Buni, kao i ranije preminulom Radomiru Antiću, bilo je prisutno trideset i osam od četrdeset i jednog delegata Skupštine FSB. Potpredsednik našeg saveza Željko Popović je u prisustvu generalnog sekretara Miroslava Stojanovića otvorio i vodio onlajn zasedanje, pozdraviviši sve delegate koji su bili uključeni. Specifična situacija usled epidemije Korona virusa nametnula je to da nije bilo izbora radnog predsedništva i verifikacione komisije, a za donošenje punovažnih odluka Skupštine i njen nesmetani rad bio je dovoljan kvorum koji je činio dovoljan broj članova, a utvrđen je statističkim podacima koje je prezentovala aplikacija preko koje je sprovedeno video zasedanje.\nU centralnom delu ove sednice Skupštine usvojene su izmene i dopune Statuta Fudbalskog saveza Beograda, a onda je izabran i novi predsednik beogradskog saveza. Jedini kandidat za tu funkciju bio je Marko Pantelić, nekadašnji fudbalski reprezentativac naše zemlje ujedno i potpredsednik Fudbalskog saveza Srbije. Pošto je izabran za novog predsednika Fudbalskog saveza Beograda, Marko Pantelić se zahvalio na poverenju, a zatim je na njegov predlog usvojen sastav Izvršnog odbora FS Beograda čiji članovi su Marko Pantelić, Željko Popović, Goran Spasojević, Dušan Mrakić, Nenad Stanojević, Dejan Filipović, Mirko Gluščević, Vladimir Matijašević, Dragan Ilić, Branko Babić, Miloš Dangubić, Đorđe Tomić i Zoran Lekić. Izabran je i Odbor za hitna pitanja FSB koji će uz predsednika Marka Pantelića činiti potpredsednici FSB Željko Popović i Goran Spasojević i članovi Mirko Gluščević i Zoran Lekić.\nTo su bile najvažnije teme ove Vanredne Skupštine, posle čega je posredstvom telefona odmah održana sednica članova Izvršnog odbora FS Beograda koji su na sedmom zasedanju ovog organa doneli niz značajnih odluka vezanih za početak nove takmičarske sezone 2020/2021 na teritoriji FS Beograda.\nZbog primene mera zaštite od Korona virusa sedma sednica Izvršnog odbora Fudbalskog saveza Beograda održana je posredstvom telefona. Na sednici je doneto nekoliko važnih odluka koje se odnose na start takmičenja u prvenstvenoj sezoni 2020/2021. Usvojene su Propozicije za prvenstvo liga na teritoriji FS Beograda za takmičarsku sezonu 2020/2021. Takođe, usvojene su i Propozicije za prvenstvo liga mlađih kategorija na teritoriji FS Beograda za takmičarsku sezonu 2020/2021.\nIzvršni odbor FSB je doneo Odluku o sistemu takmičenja na teritoriji FS Beograda za takmičarsku sezonu 2020/2021, kao i Odluku o načinu organizovanja takmičenja fudbalskih liga na teritoriji FS Beograda u takmičarskoj sezoni 2021/2022.\nDonete su odluke o usvajanju konačnog sastava Srpske lige - grupa “Beograd”, Zonske lige Beograda i Prve beogradske lige (grupe “A”, “B” i “C”). Doneta je i Odluka o usvajanju kalendara takmičenja i sastavu Međuopštinske lige (grupe “A” i “B”) i Opštinske lige Barajevo, kao i sastava i kalendara takmičenja za lige mlađih kategorija za takmičarsku sezonu 2020/2021.\nIzvršni odbor je imenovao i komesare liga koje su u nadležnosti FSB za predstojeću takmičarsku sezonu, a na kraju sednice usvojene su liste sudija i delegata svih liga u nadležnosti FS Beograda u takmičarskoj sezoni 2020/2021.


Indeks putovanja u Evropi pokazuje oporavak - TU magazin\nIndeks putovanja u Evropi pokazuje oporavak\nNa osnovu najnovijeg barometra putovanja na velike daljine (LHTB), što je zajednički projekat Evropske komisije za putovanja (ETC) i Eurail BV-a, zaključeno je da su interesovanja za putovanjima u Evropi sve veća\nPutovanja na daleke destinacije bila su ključni pokretač rasta evropskog turističkog sektora u godinama pre koronavirusa, ali su od tada pod velikim uticajem pandemije. U 2021. godini je započeo oporavak, posebno sa američkog tržišta, dok u 2022. godini globalno uvođenje vakcine pomoglo Evropi da se povrati poverenje putnika u putovanja.\nEvropska komisija za putovanja i Eurail BV predviđaju rast interesovanja putnika za Brazil, Kanadu, Kinu, Japan, Rusiju i Sjedinjene Države za prvi kvartal ove godine. Indeks putovanja u Evropi za 2022. godinu se sada približava nivou iz 2019. godine, što je izuzetno pozitivan znak za turističku industriju. Podsećamo da je 2019. godina bila poslednja i rekordna godina za turizam globalno.\nPrethodni tekstRestorani u Francuskoj moraju dokazati poreklo mesa\nSledeći tekstNajsočniji klasik za “dušu i stomak”


OSVEŽENI PEUGEOT RCZ COUPE\nPeugeot RCZ otvara novo poglavlje u istoriji brenda i celokupne CC kategorije. Model odiše naglašenom stilizovanošću, a uz svoj fantastičan dizajn i efikasne opcije motora, nudi potpuno novo iskustvo vožnje. Dizajneri i inženjeri u Peugeot-u su želeli da kreiraju sportski kupe koji prevazilazi sve kategorije do sada. Iznenađujuće, elegantne i dinamičke, glatke linije ovog automobila proizvode suptilan ples svetala koji još više ističe njegove vitke konture. RCZ se izdvaja svojim jedinstvenim stilom i pažnjom koja je posvećena i spoljašnjem i unutrašnjem dizajnu. Ovaj ekskluzivni model sa sofisticiranim detaljima zaista je vozilo sa jedinstvenim identitetom. Peugeot RCZ nudi izbor najmodernijih motora, koji kombinuju majstorski inžinjering i najstrože ekološke ciljeve.